Espainiako Auzitegi Nazionalaren aginduz, Gudarien Txokoa kendu du Etxarri Aranazko Udalak\nEH Bilduk gobernatutako Etxarri Aranazko Udalak urtarrilaren 27an kendu zuen Juan Ignazio Erdozia, Pello Mariñelarena eta Josu Zabala ETA erakundeko kideen omenezko oroigarria. Espainiako Auzitegi Nazionalak aginduta, enpresa bat kontratatu eta Gudarien Txokoa taldeak jarritako monolitoa kentzeko eskatu zuen udalak. AAEAMk gogor salatu du udalaren "obedientzia iraingarria", eta adierazi du "epaitegi faxistak egindako mehatxuek ez dutela justifikatzen bidegabekeria bat aurrera eramatea".\nGudarien Txokoa, Etxarri Aranatzen.\n2020ko otsailaren 11a\nGuardia Zibilaren Informazio Taldeak oroigarriaren berri izan ondoren iritsi zen Espainiako Auzitegi Nazionalaren ebazpena, Guaixe-k jakinarazi duenez: Juan Ignazio Erdozia Larraza, Pello Mariñelarena Imaz eta Josu Zabala Salegi oroitzeko monolitoa kentzea agindu zuen, "terrorismoaren biktimak umiliatzen" zituela argudiatuta. 2017. urtean jarri zuen oroigarria Gudarien Txokoa taldeak, ETA erakundeko hiru militante etxarriar erailak omentzeko.\nEtxarri Aranazko Udalak (Nafarroa) enpresa bat kontratatu eta oroitarria kendu zuen iragan urtarrilaren 27an. Sortu alderdiak adierazi duenez, ez ditu bere gain hartu nahi izan "Espainiako Auzitegi Nazionalaren ebazpena ez betetzearen ondorioak". Oroigarria "inori jakinarazi gabe" jarri zela esan du ohar bidez.\nAmnistiaren Aldeko eta Errepresioaren Aurkako Mugimenduak gogor salatu du udalaren "obedientzia iraingarria". EH Bilduren udal taldeak monolitoa kendu zuen ordu berean, "faxistak" Etxarriko alkate ohi izan zen "Jesus Ulallar faxistaren oroimen ekitaldia" egiten ari zirela gogorarazi dute, herri berean. Etxarri Aranazko Udalak Gudarien Txokoa "suntsitu” izana salatu du AAEAMk, eta "ustezko iraultzaileen mozorroaren atzean", "sistemaren parte den alderdi instituzionala" dagoela nabarmendu dute.\nOroigarria kentzea "Euskal Herriko memoriaren eta gudarien aurkako eraso" modura kokatu du AAEAMk, Auzitegi Nazionalaren ebazpena obeditzea, hari "zilegitasuna" ematea dela salatzearekin batera. Hala, "larritzat" jo dute "tortura eta militanteen hilketak babestu dituen epaitegi faxisten ebazpenei men egitea", "mehatxuek ez dutela bidegabekeria justifikatzen" aldarrikatuz. Mugimenduak gogoan izan du "2016ko irailaren 3an, Etxarrin bertan, desobedientzia erakutsiz" egindako manifestazioa, "debekuen gainetik" aurrera eraman zena. Hor ere "preso politiko erien aldeko konpromisoa" erakutsi zutela azpimarratu dute.\nBestalde, Sortuk argitaratutako adierazpena ere "larria" dela diote AAEAMko kideek; hain zuzen, AAEAMri leporatu diolako "bere ekintzen jabe" ez izatea eta "arduragabekeriaz" aritzea.\nTestuinguru horretan, eta mezu anonimo bitartez, GEDAR LANGILE KAZETAri jakinarazi diote hainbat margoketa agertu direla Bilboko (Bizkaia) hainbat herriko tabernatan, Etxarri Aranazko gertaerak salatuz. Pintaketa horietan, "Aixo, Pello eta Basajaun gogoan" dituztela aldarrikatu dute hainbat pertsonak.\nErasoa David eta Mario Alvarez anaien omenezko monolitoan\nBestalde, otsailaren 18an egin zioten eraso Barrikan (Bizkaia) David Alvarez eta Mario Alvarez militanteen omenez dagoen oroitarriari. Espainiako bandera margotu eta guztiz suntsitu zuten monolitoa.\nAsteazkenean klinika aurrean jarri ziren abortuaren aurkako talde katoliko bateko zenbait kide, kartelekin. Abortuaren aurkako kanpaina bat hasi dute Gasteizen.\nOtsaileko polizia operazioan identifikatutako hamalau lagun epaituko dituzte. Zortzi lagunek deklaratu zuten atzo, eta urriaren 20an jarraituko dute gainerakoekin. Gipuzkoako Foru Aldundiarena da eraikinen jabetza, eta bide penaletik eraman du auzia.\nZangozan emakume baten ibilgailuetako gurpilak zulatu ditu bere bikotekide ohiak\nEmakumeak erabili izan dituen bi autoetako gurpilak sastatzeaz gain, bere lokal batean sabotaje ekintzak egin ditu gizonak. Horretarako, urruntze-agindua urratu du.\nJazarpen sexistagatik, Urdin Euskal Herri irratiko sei gizon langile suspenditu dituzte\nUrdin Euskal Herriko emakume kazetari batek dokumental batean salatu duenez, hainbat alditan pairatu ditu jarrera sexistak Baionako bulegoetan. Hori dela eta, bertako sei langile baztertu dituzte lanetik.\n'Kalera Info' aldizkaria eta webgunea ixteko agindua eman du Espainiako Auzitegi Nazionalak\nGuardia Zibilaren txostenetan oinarrituta eta "terrorismoari gorazarre" egitea leporatuta eman du behin-behineko agindua Espainiako Auzitegi Nazionalak.


Enpresa | Enpresa – Beristain | Nekazal tresnak\nGuztiataz arduratzen gara — salmenta, konponketa eta mantenua …\n— zure tresneriak behar duen guztia.\nDuela 50 urte baino gehiago abiatu zuen nekazal eta baso tresnen inguruko ibilbidea Juan Beristainek. Urte batzuk geroago, bere lantegi propioa sortu zuen: Beristain Nekazal tresnak. Familiarteko enpresa txiki honetako lan taldean dihardute aspaldidanik bere seme-alabek; Joseba eta Leirerekin batera, beste 6 laguneko lan talde profesionala osatzen dugu.\nGaur egun, Elorrioko Oidor Berriozabalbeitia industrialdean gaude. Era guztietako nekazal tresnak, baso tresnak edota lorezaintza zein eraikuntzarako tresnak saltzen, konpontzen eta mantentzen ditugu.\nDenda txiki bat daukagu; bertan, bezeroari arreta eskaintzeaz gain, aurrekontu eskaerak edota konponketa lanen inguruko argibideak emango dizkizugu.\nBeristain Nekazal tresnak liderra da gure baserrietan, lorategietan, basoetan edota landa zein nekazal eremuetan darabiltzagun tresnen konponketa eta mantenu lanetan.\nZure beharra da gure egitekoa, zatoz gugana!\nErabili harreman formulario hau gurekin zuzenean harremanetan jartzeko edota daukazun edozein zalantza argitzeko.\nOnartuBeharrezkoa da pribatutasun politika onartzea, irakurri eta ados zaudelakoan.


Hezkuntza Sailari eraikin hexagonala bueltatzea eskatuko dio Iurretako Udalak - Anboto.org\nHezkuntza Sailari eraikin hexagonala bueltatzea eskatuko dio Iurretako Udalak\nAnboto 2017-07-28 09:35 Gizartea Iurreta\nUztailak 26ko osoko bilkuran Eusko Jaurlaritzako Hezkuntza Sailari eraikin hexagonala bueltatzea eskatzea onartu zuten aho batez, udalerriko gazteen beharrizanak asetzeko, Iu Gazte gazte programaren barruan.\nPrentsa oharrean azaldu dutenez, udal-mugartean dagoen Juan Orobiogoitia institutuak udal-titulartasuneko higiezin bat du, eta gaur egun ez zaio inolako erabilera akademikorik ematen. Eraikin hexagonala bi solairuko higiezin bat da, eta gainjarrita dauden bi hexagonok osatzen duten azalera du, 180,00 m2-koa. Durangoko Udalak 1967ko irailaren 21ean eskuratutako lursailean dago eraikina, eta lursail horretan eskola-multzo bat eraikitzeko abuztuaren 4an hartutako osoko bilkuraren erabakiaren bitartez eskuratu zen.\n“Gaur egun, eraikin horrek ez du erabilera akademikorik, Juan de Orobiogoitia zentroko zuzendariarekin hitz egin eta gero egiaztatu dugunez. Beraz, aukera ezin hobea daukagu Iurretak dituen premientzako erabiltzeko. Horrela bertan daukagun azpiegitura bat berrerabili eta hobetu dezakegu, behar den inbertsioa lar altua izan gabe”, azaldu du Iñaki Totorikaguena Iurretako alkateak.\nUdalak azaldu duenez, higiezin hori behar dute herriko kultur eskaerari eta gazteen aisialdirako beharrei erantzuna emateko. Gaur egun udalak Ibarretxe Kultur Etxea eta Goiuria Kultur gunea horretarako dituen azpiegiturak osatu gura dituzte udalerriko gazteen beharrizanak asetzeko. Ondorio horretara heldu dira urte honetan zehar garatu den IU Gazte izeneko gazte programaren bidez.


Open Platform Communications - Wikipedia, entziklopedia askea.\nOpen Platform Communications (OPC) edo Plataforma Irekietarako Komunikazioak industria-telekomunikazioetarako estandar- eta zehaztapen-saila da. Industria Automatizazioko eragile talde batek garatu zuen hasierako estandarra 1996an, OLE for Process Control (euskaraz: Prozesu Kontrolerako Objektu Lotze eta Kapsulatzea) izenaz. OPCak zehazten du instalazioaren denbora errealeko datuen eta hainbat ekoizleren gailuen arteko komunikazioa.\nHasierako estandarra garatu eta gero, 1996an OPC Fundazioa sortu zen estandarra zaintzeko eta mantentzeko xedez. 2011n OPC Fundazioak estandarraren izena aldatu eta Open Platform Communications izena jarri zion OPCa prozesu kontroletik haratago garatu delako. Gaur egun, OPC teknologiak eraikinen automatizazioan, fabrikazio diskretuan, prozesuen kontrolan, eta bestelako aplikaziotan erabiltzen da. Horrez gain, OPCa hasierako OLE inplementaziotik haratago garatu da beste datu-garraio teknologia batzuk barne hartzeko, besteak beste, Microsoften .NET Framework, XML, baita OPC Fundazioaren kodetze bitarra duen TCP formatua ere.\nAplikazioak programatzeko interfazeak


Soldaten jaitsieraren kontra Guardian Laudion | LAB SINDIKATUA\nIndustria Beira Soldaten jaitsieraren kontra Guardian Laudion\nSoldaten jaitsieraren kontra Guardian Laudion\nGuardian Laudio enpresaren zuzendaritza %7,14ko soldata jaitsiera prestatzen dabil, plantila osoari aplikatuko zaiona, baita hitzarmen berri baten negoziaketa ere, nahiz eta azken hitzarmena pasa den urtarrilakoa izan.\nAlde batetik, enpresak langile guztiei bidali die gutun bana, non “borondatez” onartzen duten soldata jaitsiera. Dugun informazioaren arabera, komunikazio horietan enpresak mehatxuak eta bortxa zabaltzen ditu, baita etxera egin dituen telefono deien bidez ere, beraien asmoak lortzeari begira. Langileriari soldata jaitsiera abuztuaren 30etik aplikatuko litzaioke.\nBestetik, enpresak langile batzordeari bilera batera deitu dio datorren 21erako, lan hitzarmen berria negoziatzeari begira, non soldata jaitsiera aplikatuko litzatekeen, beste galera batzuen artean.\nArestian aipatutako bileran gertatuko denaren zain, LABetik hauxe ulertzen dugu: Guardian Laudiok bere xede historikoak lortzeko asmotan egungo egoera erabili nahi du, soldatak jaitsiz etekinak handitzeko. Guardian Laudioko langileek enpresa-akordioa lortu zuten orain dela hilabete batzuk, beraz akordio hori bi aldeek bete behar dute.\nHorrez gain, enpresaren asmoak lortzeko erabiltzen ari diren bideak ezin ditugu onartu LABen, beraz, langileek jaso dituzten mehatxuak salatu nahi ditugu; baita, mehatxu horien gainetik, jaitsiera sinatu ez duten langileei gure sostengua adierazi ere.


Zelaitxo antzokia bota egin da - Azpeitia - uztarria.eus\nZelaitxo antzokia bota egin da\nUztarria 2002-01-03 17:01\nZelaitxo antzokia eta zine aretoa azken hilabeteotan itxita izan da, ez da zine-emanaldirik ez antzerkirik izan bertan. Herriko etxegintza enpresa batek erosi zuen aretoa, hau bota eta bertan etxeak egiteko.\nBi zinema areto zeuden Azpeitian orain dela hilabete gutxi batzuk arte: Zelaitxo eta Soreasu. Iazko azken hilabeteetan Zelaitxo antzokia itxita izan da, aretoa herriko etxegintza enpresa bati saldu bait zioten aretoaren jabeek. 2002.ko urte hasiberriaren lehen egunetan berriz, aretoa nola bota duten ikusi ahal izan da. Aretoaren lekuan etxeak egiteko asmoa bait dago. Zutik gelditu den bakarra Zelaitxorako sarrera izan da, gainean etxebizitzak bait ditu.\nOrdea, Zelaitxo aretoa botatzeko asmoa zela jakinekoa zen etxegintza enpresak aretoa erosi zuenetik. Ondorioz antzokian bertan ospatzen ziren zenbait kultur ekitaldik eta jaialdik leku berri bat hartu behar izan dute, askoren kasuan Soreasu. Esaterako, 2001eko Euskadiko XIX. Euskal Antzerki Topaketak Soreasu zine aretoan izan dira . Aurreko antzerki topaketen edizio guztiak,1983. tik 2000. urtera artekoak berriz Zelaitxon izan ziren, honela urte guzti hauetan aretoak hainbat antzerki talde profesional eta amateurren estreinaldiak ezagutu ditu. Baina, azken Topaketetan lekukoa Soreasu zinema aretoak hartu du.\nAzpeitia bi zinema areto izatetik bakar bat izatera pasatu da. Soreasu iaz erosi zuen Azpeitiko Udalak eta goitik behera eraberritzeko asmoak ditu datozen urteotarako, eraberritzeko proiektua bera ere eginda du Udalak. 1933. urtean gaur egun Zelaitxo antzokia zen inguruan Luminor Zinea zegoen, garai hartan Azpeitian zegoen zine areto bakarra. Soreasu zinema beranduago eraikia baita. Luminor Zinean, Imanol Elias-ek idatzitako Azpeitia, Historian Zehar liburuan kontatzen duenez filma mutuak jartzen ziren ikusgai 1935.era bitartean.


1Gozogintza prestaketa nagusiak multzoka\n2Gozogintzan gehien erabiltzen diren osagaiak\n3Gozogintzan izen propioa duten prestaketak\n4Gozogintzako makinaria eta tresneria\n5Gozogintzarako truko eta aholkuak\nErakutsi/ezkutatu Gozogintzarako truko eta aholkuak azpiatal\n2 Gozogintzan gehien erabiltzen diren osagaiak\n3 Gozogintzan izen propioa duten prestaketak\n4 Gozogintzako makinaria eta tresneria\n5.1 Ikus, gainera\n5.2 Kanpo estekak\nGozogintza prestaketa nagusiak multzoka[aldatu | aldatu iturburu kodea]\nGozogintzan gehien erabiltzen diren osagaiak[aldatu | aldatu iturburu kodea]\nAhabia: Edertzeko, marmeladak, izozkiak, sorbeteak, gozogintzako saltsak egiteko erabiltzen da.\nAhabigorri pasa: Bizkotxo eta budinen hornigai bezala edo konpotak egiteko erabili liteke.\nAnisa: Bai likore edo hazi moduan, prestaketa likido edo lehor ugariri bere lurrina emateko erabiltzen da.\nAranpasak: Bizkotxo eta budinen hornigai moduan edo konpoten osagai bezala.\nArbendola: Osoak, xerretan, birrinduta, hauts edo pinporta eginak. Gordinik, txigortuta edo frijituta. Mazapanak, teilak, turroiak, biskuitak, bizkotxoak, te pastak, pastelak edo opilak egiteko eta edertzeko erabiltzen da.\nArrautza: Budinak, pastel krema, bizkotxoak, mousseak, bavaroiseak, prestatzeko erabiltzen da.\nArrautza zuringoa: Merengeak, teilak, mazapanak, izozkiak egiteko.\nArrautza gorringoa: Esneki ugari prestatzeko, natilak, krema ingelesa, mousseak...\nArto-irin findua: Glutenik ez duen irin findua, bizkotxoak prestatzeko eta krema desberdinei dentsitatea emateko erabiltzen da.\nLaranjondo lore ura: Esentzia moduan lurrina emateko erabiltzen da. Errege-opilean edo alkoholik gabeko jarabeetan.\nAzukre: Gozogintzako prestaketa gehienentzako oinarrizko osagaia da. Azukre txuri, azukre panela, azukre beltza, azukre-hautsa erabili daiteke. Gaur errezeta askotan, azukre kopuruak gutxitzen ari dira. Marmeladetan azukreak funtzio kontserbagarria betetzen du.\nBanilla: Lurrin ederra duen espezia da, esnetan infusioa egin eta esneki ugari prestatzeko erabiltzen da. Baita ere bestelako prestaketetan Tatin tarta, izozkiak...\nBavaroisa: Bavaroisen kasuan normalean gelatina batekin egonkortzen diren kremak izaten dira.\nBrandya: Lurrina emateko osagaia, jarabeak egiteko, bizkotxo edo prestaketa desberdinak bustitzeko erabiltzen da.\nCalvados: Lurrin moduan, jarabeak egin eta bizkotxo edo prestaketa desberdinak bustitzeko.\nChartreuse: Belar likore hau, jarabeei lurrina emateko erabiltzen da, ondoren bizkotxo edo prestaketa desberdinak bustitzeko.\nDatila: Betegai gozo desberdinak prestatzeko, bereziki kultura mediterraneoko prestaketetan.\nJaki lurrindunak: Limoi, laranja, kafea, bioleta, anisa, mugurdia.... Prestaketa ugariri lurrin, zapore eta kolorea emateko.\nEsne-gaina: Bere horretan likido edo harrotuta, mousseak, bavaroiseak, gozogintzako kremak eta betegaia egiteko.\nEsnea: Oinarrizko azken buruko ugari egiteko erabiltzen da. Prestaketa hauei esnekiak deitzen zaizkie. Natilak, arroz esnea, krema frijitua, esne frijitua, krema katalana, pastel krema.\nEzti: Prestaketak gozatzeko beste modu bat. Alderantzizkatutako azukre bat da, hau da karamelua egiten denean ez da gogortzen, likatsua geratzen da.\nFruitu lehorrak: Mota askotakoak, prestaketa ugariren hornigaiak dira, lurrin, zapore, eta textura bereziak ematen dute.\nGari-irin: Azukrearen moduan gozogintzan prestaketa gehienetan oinarrizko osagaia da. Proteina kopuruaren arabera, indar irina, irin ahula edo indar erdikoa izan daiteke, horren arabera prestaketa bat edo besterako erabiliko da.\nGatz: Gozogintzan ere, kantitate gutxi erabiltzen bada ere oinarrizko osagaia da, ore asko behar den moduan egiteko.\nGazta: Bereziki gozogintzan gazta fresko desberdinak erabiltzen dira, pastelak, budinak edo esneki desberdinak prestatzeko.\nGaztain: Gaur egun gutxi erabiltzen bada ere garai batean eta gozogintza frantsez klasikoan izen handia duten prestaketak daude. Marrón glace edo gastaina glaseatua da horietako bat. Pureak egiteko ere erabiltzen da.\nGelatina: Orrietan, hautsean edo agar-agar itsas belarra, prestaketa likido ugariri gorputza emateko erabiltzen dira. Gelatinak, mousseak, bavaroiseak....\nGerezi: Gordinik marmela egiteko, euskal pastelaren betegai , bonboiak edo konfitatuak prestaketa askoren hornigai moduan. Pastelak edertzeko ere asko erabiltzen dira bai gorriak edo berdeak.\nGlukosa: Gozogintzako prestaketa batzuetan gozatzeko erabiltzen den azukre osagaia da. Jarabe lodi moduan, edo hautsean saltzen da. Alderantzizkatutako azukrea da, likatsua, gogorrak geratzea nahi ez dugun prestaketa ugaritan erabil dezakegu. Izozkiak, karameluak, ore desberdinak, fondanta egiteko.\nGurina: Gurin kremak, bizkotxoak, opil gozoak, gozogintzako pasta lehorrak edo hostorea egiteko erabiltzen da bereziki.\nHur: Pralinea egiteko, oinarri honekin, izozki, krema, biskuit, mousse, bavaroiseak, bonboiak prestatu daitezke.\nIntxaur: Intxaur saltsa egiteko, biskuita, brownia edo hauts eginda bizkotxoetan erabiltzen da.\nJogurt: Krema edo izozki desberdinak egiteko erabili dezakegu.\nKanela: Oinarrizko lurrin edo espezia, adar zatiak edo hauts moduan erabili liteke. Arroz esnea, natilak, esneki ugaritan, marmeladak, konpotak prestatzeko.\nKirsch: Almibar edo jarabe desberdinetan lurrina emateko erabiltzen da. Normalean bizkotxo edo bestelako prestaketak bustitzeko.\nKuia: Cydrayote kuia gozogintzarako aingeru adatsa egiteko erabiltzen da edo bestelako kuia gozoak berriz bizkotxoa prestatzeko.\nLaranja: Bai zukua azala edo lorea erabiltzen dira, lehena prestaketa desberdinak bustitzeko. Azala berriz likidoak lurrintzeko do birrinduta prestaketa lehor desberdinei gehitzeko. Xerratuta azukreztatzeko edo laranja garratza marmeladak egiteko.\nLaranja likoreak: Curacao, Grand Marnier, Cointreaua, laranja likore hauek lurrina emateko osagai moduan erabiltzen dira, jarabeak egiteko ondoren bizkotxo edo prestaketa desberdinak bustitzeko.\nLegamia: Bai legami freskoa, lehorra edo legami kimikoa. Opil edo ore desberdinak hartzitzeko edo harrotzeko erabiltzen dira.\nLimoi: Laranjaren moduan zukua eginda prestaketa likido desberdinei gehitzeko, izozkiak, sorbeteak, gelatinak....Azala berriz, irakinda lurrina emateko, birrinduta edo azukreztatuta, errege opila edertzeko.\nMahaspa: Bizkotxo, konpota, budinetan hornigai moduan erabiltzeko.\nMandarina: Zukuan, izozki, sorbete edo gelatinak egiteko. Atalka tartak egiteko edo edertzeko.\nMango: Izozki, sorbete, gozogintza saltsa, bavaroiseak prestatzeko.\nMargarina: Gaur egin bereziki hostoreak edo gozopiletan prestaketetan, gurina ordezkatzeko erabiltzen da.\nMarrubi: Marmelada, saltsak, izozki, sorbete edo gozopilak edertzeko erabiltzen da.\nMasusta:Marmelada, saltsa, izozki, sorbete edo gozopilak edertzeko erabiltzen da.\nMugurdi: Marmelada, saltsa, izozki, sorbete edo gozopilak edertzeko erabiltzen da.\nPiku: Konpotak, biskuitak edo bestelako ore lehorrak egiteko erabiltzen da.\nPinazi: Fruitu lehor gehienen moduan, prestaketa ugariri lurrina, zaporea eta kolorea emateko. Normalean txigortua erabiltzen da. Biskuitak, bizkotxoak...\nPistatxo: Fruitu lehor gehienen moduan, prestaketa ugariri lurrina, zaporea eta kolorea emateko. Izokiak egieko.\nRon: Pattar gehienen moduan jarabe edo prestaketa desberdinei lurrina emateko. Bereziki gero bustitzeko erabiltzen dira.\nSagardoz: Sagar pattar hau edari alkoholdun gehienen moduan jarabeak edo prestaketa desberdinei lurrina eman eta bustitzeko erabiltzen da.\nSagar: Pastelak, konpotak, pureak egiteko erabiltzen dira.\nTxerri-gantz: Garai batean, gurinaren ordez txerri-gantza erabiltzen zen prestaketa ugaritan, gaur egun ensaimada egiteko erabiltzen da. Baita ere, ore hautsia egiteko.\nTxokolate: Oinarrizko osagaia dugu, modu askotara erabili daiteke. Kakao-hautsa, txokolate estalkia, txokolate fideoak... Bizkotxoak, kremak, pastelak, mousseak, estalkiak egiteko.\nTxokolate hautsa: Kakaoari gantz gehiena kendu, bahetu eta lehortu ondoren lortzen den hautsa dugu. Prestaketa ugaritan erraz nahastu eta txokolate ukitua eta zaporea emateko erabiltzen da bereziki. Bizkotxoak, saltsak, infusioak..\nTxokolate txirbila:Txokolate estalki txirbil formakoa, tarta, pastel edo opilak edertzeko erabiltzen dena. izen propioa duten prestaketak\nGozogintzan izen propioa duten prestaketak[aldatu | aldatu iturburu kodea]\nAbaniko:Hostorearekin eginiko abaniko formako opiltxoa.\nAingeru-adats: Kuia eta azukrearekin egiten den gozogintzako betegaia.\nAlmibar bainu: Gozogintzako prestaketei argitasuna eman eta kontserbatzeko erabiltzen den estalkia.\nJarabe Ura eta azukrea elkarrekin irakiten 100ºC, edo 22-24ºBé lortu arte.\nAma ore: Lehenagotik hartzitutako okintzako orea, ogi berriak egiteko erabiltzen dena.\nApar: Zuku edo likido gozo bat edo batzuk nahastu eta sifoi ontzian sartzen dira, eta aire konprimitua gehituz, kanporatzen den aparra. Lagungarri edo edertzeko erabiltzen da.\nSableux orea: Pastelak, tarten oinarria edo pastak egiteko erabiltzen den ore gozoa.\nArroz esne: Jeneralean, ale txikiko arroza, esnea, eta zaporea emango dioten elementuekin (kanela, limoi azala, erramua..) su baxuan egosiz eginiko azkenburukoa.\nHostore banda: Hostore oinarria duen pastel karratu luzea da.\nBavarois: Gelatinarekin mamitutako azkenburuko krematsuari esaten zaio. Askotan bizkotxo oinarri batekin zerbitzatzen da.\nBiskuit izozki: Izozki makinarik gabe egiten den izozkia dugu.\nBizkotxo arina: Pastel edo tarten oinarri bezala erabiltzen den bizkotxoari esaten zaio.\nBizkotxo pisutsu: Bizkotxo trinkoagoari esaten zaio. Mota honi koipe edo bestelako osagaiak, txokolatea, arbendolak, limoi eta laranja azal birrindua, intxaurrak, fruitu lehorrak,..... gehitzen zaizkie.\nBizkotxo xafla: Bizkotxo arin orea, labeko erretilu batean egosi ondoren lortzen dugun kapa fineko plaka edo xafla. Normalean, pastelak, ijito-besoa edo bavaroisak egiteko erabiltzen da.\nBizkotxo: Iparraldean “bizkotxa” esaten zaiona. Arrautza, azukrea eta irina harrotu eta egositako prestaketa gozoak dira. Bestelako lagungarri zaporetsuak gehitzea ere badago, eta bere horretan jan edo tarta eta pastelen oinarri moduan erabil liteke.\nBriotxa-opil: Ogi opil gozoa, beste opil gozoek baino hidratazio gitxiagokoa.\nBrownie bizkotxo: Txokolatezko eta intxaurrezko bizkotxo pisutsu eta likatsua.\nBudinak edo Pudding diplomatikoa\nCakea: Ingelesezko hitza da eta pastela, bere adiera zabalean bezala, itzul dezakegu.\nChantilly krema:Tarta edo opil desberdinak betetzeko edo edertzeko erabiltzen den banilla zaporeko esne-gain krema harrotuari esaten zaio.\nCoulise edo fruta saltsa: Saltsa bat da, gaur bereziki, fruitu mota desberdinekin egiten denari esaten zaio.\nCrumble pasta:Pasta oso lehor bat da, bi behatzekin indar eginez desegiten dena.\nEnsaimada: Opil gozoaren ore moduko batekin, balear uharteetan jatorria duen opilari esaten zaio. Gosari eta askaritan jateko ezaguna egin da. Gurinaz gain, errezeta honek txerri gantza darama.\nErrege-opila:Opil gozoaren orearekin eta fruitu azukredunak edo lehorrak erabiliz egiten den opila, Errege Egunean jaten dena.\nEsne frijitu: Azkenburuko gozo bat da, esnea, fekula eta azukrearekin loditu, bexamelaren dentsitatea eman, eta frijitzen dena.\nFlana: Budin gozoen eta esnekien atalean sartzen dugun azkenburuko gozoa.\nFlora pasta: Tarten oinarriak egiteko gaileta dugu. Espainian du oinarri eta gurina erabili beharrean txerri gantza erabiltzen da. Hala ere, gaur egun, gurina ere erabiltzen da errezeta hau egiteko.\nFondant: Gozogintzako estalki bat dugu. Ura eta azukre alderantzikatua erabiliz gozogintzan prestatzen dena. Fondanta Tarta, pastelak, pastak, betegaiak, karameluak egiteko erabil daitezke.\nFrantxipan : Bizkotxo honek mazapana ematen du; oso bizkotxo pisutsua dugu.\nFruta antzigartu edo azukreztatua: Jarabetan egositako fruta oso gozoak dira.\nGenoar bizkotxo: Tartan oinarriak egiteko erabiltzen den bizkotxo pisutsua da. Bizkotxo honi gurin urtua gehitzen zaio, irina nahastu ondoren.\nGianduja: Bonboien betegaia dugu, txokolate estalduraren %60 eta pralinearen %40 nahastuz.\nGorringo bainu: Gozogintzako prestaketak estaltzeko bainua. Opilei eman eta pittin bat egosi egin behar izaten dira.\nGorringo krema: Gorringo eta azukre ugarirekin egiten den krema dugu. San Markos pastela egiteko, ijito-besoa, edo gozogintzako prestaketa ugaritarako.\nGurin krema: Bereziki tartak estaltzeko eta mahukarekin edertzeko erabiltzen den krema edo estalkia.\nHostorea: Hostopilak,milorriak, pastelak eta opiltxo desberdinak egiteko erabiltzen den orea.\nPraline: Karamelu alderantzikatu eta fruitu lehor pikortu eta pittin bat txigortuaz eginiko krema. Bestelako krema desberdinei gehitzeko, izozkiak burutzeko, bonboi betegaiak egiteko.....erabiltzen da.\nInfusio: Elementu zaporetsu bat edo batzuekin egositako eta iragazitako likido lurrintsua.\nItaliar merenge: Pastelen estalki gisa edo betegai moduan erabiltzen da. Zuringoa hari puntuan dagoen almibarrarekin harrotzen da.\nIzotz tarta:Bizkotxo eta izozkiekin eginiko tarta izoztuak.\nFruta-jelea: Gelatinarekin trinkotutako edo mamitutako fruta zukua.\nJarabe: Ura, azukrea eta ongailuak elkarrekin egosita lortzen den infusioa.\nKafe espreso edo Italiarra: Presiopean prestatutako kafe kontzentratu moduan defini dezakegu.\nKafe krema: Kafe zaporeko krema, pastel krema bati kafe kikara bat edo kafe-hauts disolbagarria gehituz prestatzen da. Tartak edo opilak betetzeko erabiltzen da.\nKaramelu krema: Gozogintzako krema bat dugu. Pastel kremari karamelua gehitu beharko zaio, prestaketa desberdinen betegai moduan erabiltzeko.\nKaramelu gorri: Ura eta azukrea elkarrekin irakiten eduki; batera egosi 128-135ºc lortu arte.\nKatu mingain: Pasta lehorrak dira, normalean, gorringoa baino zuringo gehiago izaten dutelako.\nKausera edo haize kausera: Ur, gatz, gurin, irin eta arrautzarekin eginiko orea, frijitu eta bete ondoren lortutako opiltxoa.\nKrema frijitu: Gozogintzako azkenburukoa da. Pastelgintzako esne frijitu moduko bat da, desberdintasun bakarra da krema frijituaren oreak arrautza duela.\nKrepe: Jatorri frantsesa duen azkenburuko talo modukoa dugu. Galizian filloak deitzen direnak oso antzekoak dira.\nLaranja krema: Gozogintzako krema. Limoi kremaren oso antzekoa, baina laranja zukua erabiliz burutzen dena, fruta duten tartak edo tartaletak betetzeko erabiltzen da.\nLazo: Hostore opiltxoak. Tira txirikordatu egosiak, lazo formarekin. Azukrearekin edo gabe.\nLimoi krema: Gozogintzako krema bat da. Fruta duten tartak, opil eta tartaletak betetzeko erabiltzen da.\nLyongo krema: Gozogintzako krema bat da. Pasta krema gurin kremarekin nahastuta lortzen da.\nMadalena: Gosaritako gehien erabiltzen diren bizkotxoa. Bizkotxo pisutsua da. Merengea:Zuringo eta azukrearekin egiten den gozogintzako krema edo estalkia.\nMilorri edo hostopila :Tradizionalki hostorearekin prestatu izan den pastela izan dugu. Hala ere, gaur egun, milorri geruza ugaritan egiten den prestaketa ugariri ere esaten zaio.\nMousse: Frantsesez "mousse"-k bitsa esan nahi du. Prestaketa gozo arinei esaten zaie\nNatilla finak: Natillak loditzeko gorringoa bakarrik (fekularik gabe) erabiltzen den prestaketa.\nOlo gaileta: Oloaren malutak erabiliz gero, oreari oso testura kurruskaria emango dio.\nOpil gozo: Gozogintzako opilak dira. Gantz ugariko ogi-ore hartzitu eta gozo bezala definitu ditzakegu.\nPalmera: Azukre eta hostorearekin eginiko palmera moduko opiltxoak.\nPanettone : Jatorri italiarra duen ogi gozo eta oso harrotua. Pasak, fruitu azukreztatuak edo likoreak izan ditzake nahastuta.\nPasta lehorrak: Ore lehorrak eta gorputz handikoak izaten dira; arrabolarekin luzatu eta moztu daitezke.\nPastel krema: Tarta, opil edo prestaketa desberdinak betetzeko esneki krema oso tradizionala dugu.\nPastel: Gozoak diren prestaketa ugariri esaten zaio\nTarta: Ez dago batere argi tarta eta pastelaren arteko desberdintasuna. Ondorio batzuk\nProfiterol: Txuz edo Choux orearekin eginiko opiltxo luzeak.\nSabarin : Arrautza kantitate handiagoa duen bizkotxo edo opil gozoa da.\nSable orea Sukaldaritzan pasta hau gazia erabil daiteke, bereziki tartaletak edo Quicheak egiteko; azken kasu horretan, gozogintzarako azukrearekin onduta erabiltzen da.\nSableaux: Gurin eta almendra hautsarekin eginiko bizkotxo pisutsua.\nSacher : Txokolate estalkiarekin egiten den bizkotxo errezeta da.\nSaint Honoré krema: Gozogintzako krema bat dugu. Pastel kremari, merenge suitzarra batuta lortzen da.\nSaint Honoré pastela:Bata bestearen gainean jarritako txutxoak erabiliz egiten den pastela.\nSobao : Gurin ugariko opila da; bizkotxo txiki karratuak dira. Rona izan dezake.\nSorbete: Almibar bat oinarri duen izozkia. Sorbetearen kasuan, oinarria almibar bat izango da, hau da ura eta azukre irakina. Kasu honetan, almibarra izozkiarena baino zerbait dentsoagoa erabiliko dugu. 18-22ºBé edo hari puntu ahulean.\nSoufle: Momentuan egosi eta jan behar den postre arin klasikoak ditugu.\nCoulant: Momentuan egosi eta jan behar den postre arin klasikoak ditugu.\nMuselina: Momentuan egosi eta jan behar den postre arin klasikoak ditugu.\nSuitzar merenge: Kasu honetan, zuringoa azukre zuriarekin harrotzen da. Milorriak edo bizkotxoak betetzeko erabiltzen da.\nTeila: Gozogintzako pasta xafla fin eta hauskor ondulatua. Normalean, almendra oinarri duen orea da.\nTorrada edo ogi galdua: Jeneralean, bezperan sobratutako ogiak aprobetxatuz egiten den azkenburukoa.\nTrufa gordin krema: Txokolatea eta esne-gaina oinarri dituen betegaia. Biak ongi batu eta hoztu ondoren, txokolate prestaketak betetzeko erabiltzen da.\nTulipa: Habia forma duten pastak; askotan, izozkiarekin betetzen dira.\nTxokolate bainu: Txokolatea oinarri duten bainu edo estalkiak dira, gurinarekin, ur eta azukrearekin.... Txokolate tartak, pastak, opilak, trufak..... estaltzeko erabiltzen dira.\nTxokolate ganatxea edo trufak egosita: Txokolatearekin eginiko krema, betegai edo estalki moduan tartak edo pastelak egiteko erabiltzen dena.\nTxokolate krema: Pastel krema bati 40g txokolate estalki gehituz lortuko dugu. Prestaketa mota desberdinak betetzeko.\nPetit choux edo txutxoa: Txuz orearekin eginiko opiltxo beteak.\nSan markos pastela\nVol-au-vent edo Bolobana: Osagai gozo eta gazi desberdinekin betetzeko hostore opiltxoa dugu.\nGozogintzako makinaria eta tresneria[aldatu | aldatu iturburu kodea]\nAlanbrezko saskia: Frijigailuan jakiak sartzeko saskitxoa.\nAlmaiz edo motrailua: Osagaiak zanpatuz, xehatzeko, birrintzeko edo saltsa batzuk egiteko erabiltzen den tresna.\nAluminio papera: Prestaketak estaltzeko erabiltzen den metalezko papera.\nArmiarma: Jaki prestatuak, likido berotik ateratzeko tresna.\nArrabol: Ore desberdinak zabaltzeko edo luzatzeko tresna.\nArraspagailu edo birringailu: Osaegiteko iragazkia .\nArrautza harilduak egiteko iragazkia: Gozogintzako arrautza-hariak egiteko erabiltzen den tresna.\nBahe edo galbahea: Irinak iragazteko erabiltzen den tresna. Zikinak kentzeko eta irina sueltoago uzteko.\nBalantza:Osagaiak pisatzeko tresna.\nBerogailua, kalefakzio, estufa labea: Oreen hartzitzea edo altxatzea errazteko tenperatura eta hezetasun egokiak dituzten armairuak dira. Ohiko labeen antz handia izaten dut.\nBi piezako molde: Gaileta edo hostorea duten pastel gazi-gozoak prestatzeko eta errazago ateratzeko erabiltzen den moldea.\nBihotz-erauzle: Sagarrari bihotza erraz kentzeko tresna.\nBirringailu elektriko: Prestaketa bat birrintzeko tresna; Robota edo kuterra ere esaten zaio.\nBirringailu errefinagailu: Gozogintzan, askotariko aleak ( almendra, hurrak eta bestelako fruitu lehorrak) forma edo tamaina desberdinetan moztu edo birrintzeko erabiltzen den makina.\nBitsadera: Osagaiak biltzeko, edo bitsa kentzeko erabiltzen den tresna luzea.\nBizkotxo-molde: Bizkotxoak laberatzeko molde itxia.\nBlini-zartagin: Bliniak (puztutako krepe moduko taloak), prestatzeko zartagina.\nBonboi molde: Bonboiak prestatzeko moldeak.\nBriotxe molde: Briotxe ogia egiteko moldea.\nBrotxa:Prestaketa desberdinak margotzeko tresna.\nBudin molde: Budinak prestatzeko moldea.\nBurruntzali edo burruntzalitxo: Likidoak, saldak eta saltsak biltzeko erabiltzen den tamaina desberdineko tresna.\nBuztinezko kazola: Lurrez eginiko ontzia. Prestaketa zehatz batzuetarako erabiltzen da.\nEbakitzeko makina: Osagaiak xafla finetan mozteko tresna elektrikoa.\nEhunezko iragazki: Gauzarik finenak iragazteko erabiltzen den tresna.\nErretilu: Ontzi zapala, normalean osagaiak zabaltzeko erabiltzen dena.\nEspatula: Osagaiak, nahasi edo mugitzeko erabiltzen den tresna.\nEstameta, estameña edo artilekia: Zapi zuri estua, likido desberdinak iragazteko erabiltzen dena.\nFilm papera edo plastiko gardena: Plastikozko paper xafla fin eta gardena, prestaketa desberdinak estaltzeko erabiltzen dena.\nFrijigailu: Osagai desberdinak frijitzeko tresna. Gasarekin edo elektrizitatearekin funtziona dezake.\nGastronorm: Gozogintzako makineria guztietarako prestatuta dauden ontziak eta erretilu desberdinak. Denak tamaina estandarrarekin, eta sukaldeko makinaria desberdinetan erabilgarriak izango direnak.\nGomazko espatula edo mihia: Kazola, pertz eta ontzietatik osagai guztiak biltzeko mingain formako tresna.\nGozogintzako espatula: Altzairuzko espatula edo tresna luzea. Gozogintzan kremak banatzeko edo tartak mugitzeko erabiltzen da.\nGozogintzako pertz: Metalezko katilu handia; osagaiak nahasteko edo irabiatzeko erabiltzen da.\nGrilla: Aterik ez duen eta goitik bakarrik berotzen duen labea da. Gratinatzeko edo gainerretzeko erabiltzen da, jeneralean.\nGuraize edo artazi: Jakiak ebakitzeko tresna.\nHagatxo : Arrautzak edo beste osagai desberdinak irabiatzeko erabiltzen den tresna.\nHarrotzeko pertz: Gozogintzako prestaketak harrotzeko ontzia.\nHartzitze-armairu: Gozogintzako eta okintzako oreak hartzitzeko armairua.\nHotz ganbera: Jakiak 1 eta 4ºC bitartean mantentzeko hozkailu armairu handia.\nHozkailu: Jakiak 1 eta 4ºC bitartean mantenduko dituen biltegia.\nHustekoa tresna : Meloia… borobil forma zatiak lortzeko aukera ematen digun tresna.\nHutsean ontziratzekoa: Jakiak kontserbatzeko hutsean ontziratuko dituen makina.\nIldaskatzaile: Limoien azala ildasken bidez apaintzeko tresna.\nInbutu: Likido bat mutur estuko ontzi batetik pasatzeko tresna.\nIrabiagailu elektrikoa: Osagai desberdinak harrotzeko erabiltzen den gailua; elektrizitateak darabilen haga handi baten bitartez.\nIragazki fina: Saltsa edo saldak iragazteko erabiltzen den metalezko sare fina.\nIzotz ganbera: Jakiak izozturik -18ºC tara mantentzeko plaka batzuekin eginiko armairu handia.\nIzotz makina: Izotzak egiteko makina.\nIzotz bolak ateratzekoa: Izozkia bola formarekin ateratzeko tresna.\nIzozkailua: Jakiak izozturik -18ºC tara mantentzeko gai den armairu txikia.\nIzozki makina: Izozkiak egiteko erabiltzen den makina.\nKatilu: Pertza baina txikiagoa, kantitate txikiak nahastu edo irabiatzeko erabiltzen den ontzia.\nKazo : Kantitate txikiak, berotu edo egosteko erabiltzen den metalezko ontzia.\nKonbekzio labea: Haizagailu batek aire beroa mugituz darabilen labea.\nKrepera: Oinarria lodiagoa eta alboak baxuagoak dituen zartagin berezia da. Krepeak egiteko erabiltzen da noski.\nLabe: Beroaren ondorioz osagaiak erretzeko erabiltzen den armairua. Gasezkoa, elektrikoa, mistoa, haize berokoa , bero zuzenekoa....izan daiteke.\nLabeko erretilu: Labera osagai eta prestaketa desberdinak sartzeko ontzia.\nLabeko Gastronorm erretiluak: Altura desberdinetako labeko erretiluak. Gastronorm neurri estandarra dutenak. Labean erretzeko edo lurrunetan egosteko balio dutenak.\nLabeko paper: Labean egositako prestaketak erretilura ez itsasteko erabiltzen den papera.\nLapiko elektriko: Gozogintzan krema desberdinak egiteko erabiltzen den ontzia dugu.\nLata-irekitzeko: Metalezko ontziak zabaltzeko gailua.\nMadalena molde:Madalenak egiteko erabiltzen den paperezko moldea.\nMahuka mutur: Mahukaren amaieran jartzen dugun punta txikia. Krema, esne-gain edo ore desberdinei forma emateko.\nMahuka: Krema desberdinak zabaltzeko erabiltzen den tela edo plastikozko konoa. Honen irteeran mahuka muturra jarriko da; krema hori guk nahi dugun forman bertatik ateratzeko.\nMaria bainu elektrikoa: Maria bainu funtzioa egiten duen mahaia dugu. Iturri baten bitartez urez betetzen da eta hustubidea du. Elektrizitate edo gas bitartez ura berotzen du.\nMaria bainua: Ur berotan sartzen den ontzia, bere barruan duen elementua berotzeko edo bero mantentzeko.\nMetalezko eskularru: Ebakitzeko makina elektriko edo labanarekin hezurgabetzeko garaian, eskuak babesteko eskularrua dugu.\nMikrouhin labea: Uhin elektromagnetikoen bitartez berotzen duen labea.\nMutur kizkur: Mahukaren muturrean jartzen den punta-kizkurra.\nMutur leun: Mahukaren muturrean jartzen den punta-lisoa.\nMuturtxo: Mahukaren puntan, barruko krema edo orea guk nahi dugun tamaina edo forma ateratzeko erabiltzen dugun gailua.\nMuturzorrotza edo puntazorrotza: Osagai desberdinak, zuritzeko, forma emateko eta mozteko erabiltzen dugun gabineta txiki eta puntaduna dugu.\nNeurgailu Osagai likidoak neurtzeko ontziak.\nOgi molde: Ogi oreak laberatzeko moldea.\nOhol: Osagaik gainean jarri eta mozteko edo xehatzeko tresna.\nKazo elektriko: Gozogintzako prestaketa batzuk egiteko erabiltzen den ontzi elektrikoa.\nOragailu elektriko: Beso baten laguntzaz, gozogintzako eta okintzako ore desberdinak landu eta oratzen dituen gailu elektrikoa.\nOre ebakigailu: Oreak forma zehatz batekin ebakitzeko tresna.\nPasta gurpil: Pastak mozteko erabiltzen den tresna.\nPastelgintzako labe: Pastelgintzarako erabiltzen diren labe bereziak. Baxuak dira eta beroa, denean, berdin banatzea dute bereizgarri.\nPastelgintzako mahuka: Ore edo kremak bertan sartu eta banatu, zabaldu edo forma emateko tresna.\nPieza biko molde: Tartak erraz desmoldatzeko erabiltzen diren moldeak.\nPlantxako espatula: Plantxan erabiltzen den tresna motz, zabal eta gogorra osagaiak plantxan mugitzeko.\nPuregailu: Barazkiak pure bihurtzeko tresna.\nSardexka: Punta desberdinak dituen tresna; normalean, osagaiak mugitzeko eta xerratzeko erabiltzen dena.\nSaretxo: Gozogintzan prestaketak estaltzeko erabiltzen da.\nSilikonazko azpiko: Ore desberdinak itsatsi gabe laberatzeko, erretilu azpian jartzen dena. Labetik kanpo, karamelu batzuk zabaltzeko ere balio du. Pralinea egiteko adibidez.\nSilikonazko molde: Silikonaz eginiko forma desberdineko moldeak. Oreak laberatzean, ez itsasteko, eta erraz soltatzeko balio dute.\nSorbete makina:Sorbeteak egiteko erabiltzen den makina.\nSukaldeko robot: Osagaiak xehatzeko, birrintzeko eta ore bihurtzeko erabiltzen den tresna elektrikoa.\nTartaleta molde: Opil eta pastel gazi-gozo txikiak egiteko moldeak.\nTeila molde: Bata besteari itsatsitako hodi-erdi moduko molde metalikoa da.\nZorrozgailu: Labana zorrozteko tresna.\nTxinatar iragazki: Saltsa, salda edo krema desberdinak iragazteko erabiltzen den altzairuzko kono formako tresna.\nUztai: Tarta egiteko erabiltzen den molde irekia.\nXarlota-moldea: Xarlota edo Charlotteak egiteko moldeak.\nXukadera: Osagai batzuk garbitu edo egosi ondoren xukatzeko edo iragazteko erabiltzen den tresna.\nZartagin: Frijitzeko erabiltzen den ontzia.\nZopa-koilara: Elikagai likidoak jateko erabiltzen dugun tresna. Neurgailu posible bat, koilara bakoitzak 20-25 g ditu.\nZurigailu: Patata edo barazki desberdinak zuritzeko erabiltzen den tresna.\nGozogintzarako truko eta aholkuak[aldatu | aldatu iturburu kodea]\nSakontzeko, irakurri: «Zerrenda:Gozogintzarako truko eta aholkuak»\nOrriaren azken aldaketa: 24 maiatza 2022, 19:11.


Garapen jasangarria sustatzeko ekintzak gauzatzen dituzten udalei, mankomunitateei, beste toki-entitate batzuei, toki-erakunde autonomoei, tokiko garapen-agentziei eta tokiko merkataritza-sozietateei diru-laguntzak - Eusko Jaurlaritza - Euskadi.eus\nGarapen jasangarria sustatzeko ekintzak gauzatzen dituzten Euskal Autonomia Erkidegoko udalek, mankomunitateek, beste toki-entitate batzuek, toki-erakunde autonomoek, tokiko garapen-agentziek eta tokiko merkataritza-sozietateek eska ditzaketen diru-laguntzen deialdia. Betiere, honako lerro hauekin bat etorriz:\nLurzoru kutsatuak. Tokiko titulartasun publikoko lurzoruaren kalitatea ikertzeko eta leheneratzeko lanak sustatzen dituzten ekintzak.\nAtmosfera. Inguruneko airearen kalitatea hobetzea sustatzen duten ekintzak, zarataren inguruko ekintzak, eta EAEn negutegi-efektuko gasen isurpena eta klima-aldaketaren ondorioak murrizten dituzten ekintzak.\nBiodibertsitatea. EAEko dibertsitate biologikoari eusteko eta berau leheneratzeko edo hobetzeko ekintzak.\nEskolako 21 Agenda. Eskolako 21 Agendaren eta Tokiko 21 Agendaren arteko koordinazioa sustatzen duten ekintzak.\nBi milioi euro (2.000.000)\nAGINDUA, 2013ko ekainaren 19koa, (EHAA Zk. 0000/2013)\nIngurumen eta Lurralde Politikako sailburuarena, garapen jasangarria sustatzeko ekintzak gauzatzen dituzten udalei, mankomunitateei, beste toki-entitate batzuei, toki-erakunde autonomoei, tokiko garapen-agentziei eta tokiko merkataritza-sozietateei diru-laguntzak emateko modua arautzen duena.\nIngurumen eta Lurralde Politikako sailburua\nIHOBEline zerbitzuak (900 15 08 64) deialdiaren urteko Aginduari buruzko zalantzak argituko ditu.\nGarapen jasangarria sustatzeko ekintzak gauzatzen dituzten udalei, mankomunitateei, beste toki-entitate batzuei, toki-erakunde autonomoei, tokiko garapen-agentziei eta tokiko merkataritza-sozietateei\nEuskal Autonomia Erkidegoko udalak, mankomunitateak, beste toki-entitate batzuk, toki-erakunde autonomoak, tokiko garapen-agentziak eta tokiko merkataritza-sozietateak.\nOnuradunen betebeharrak hemen kontsultatu Garapen jasangarria sustatzeko ekintzak gauzatzen dituzten udalei, mankomunitateei, beste toki-entitate batzuei, toki-erakunde autonomoei, tokiko garapen-agentziei eta tokiko merkataritza-sozietateei\nTokiko merkataritza-sozietateek baldintza hauek bete behar dituzte: beraien kapital soziala titulartasun publikokoa izatea eta bazkide gehienak udalak izatea. Gainera, parte hartzen duten udalerrietako alkateek izendatu behar dituzte sozietate horiek, diru-laguntzaren xede den jarduna egin dezaten.\nAipatzen diren erakundeek partaidetza pribatua baldin badute, ezingo dira onuradun izan.\nDiru-laguntza hauek ematea eta, hala badagokio, ordaintzea honexek baldintzatuko du: Euskal Autonomia Erkidegoko Administrazio Orokorrak eta haren erakunde autonomoek emandako izaera bereko laguntza edo diru-laguntzen esparruan, dirua itzultzeko edo zehapenen bat ezartzeko ezein espedientek bukaturik egon beharko du.\nEzin izango dituzte aipatzen diren laguntzak eskuratu diru-laguntza publikoak eskuratzea eragozten duen zehapen administratibo edo penala duten erakundeek, edo legezko debekuren bat dutenek, tartean dela Emakumeen eta Gizonen arteko Berdintasunerako otsailaren 18ko 4/2005 Legearen azken xedapenetatik seigarrenean ezarritakoa.\nGuztira, bi milioi eurokoa (2.000.000) izango da, hargatik eragotzi gabe agindu honetako xedapen gehigarrian xedatutakoa betetzea. Zenbateko hori honela banakatzen da:\nLurzoru kutsatuen lerrorako: gehienez, seiehun mila euro (600.000) erabiliko dira.\nAtmosferaren lerrorako: gehienez, seiehun mila euro (600.000) erabiliko dira.\nBiodibertsitatearen lerrorako: gehienez, seiehun mila euro (600.000) erabiliko dira.\nEskolako 21 Agendaren lerrorako: gehienez, berrehun mila euro (200.000) erabiliko dira.\nLurzoru kutsatuen lerroan.\n35.000 biztanletik gorako udalerriz gaindiko eremuak edo toki-entitateak\nDiruz lagundu daitezkeen gastuen % 90\n35.000 biztanletik beherako udalerriz gaindiko eremuak edo toki-entitateak\nDiru-laguntzaren gehienezko zenbatekoa 60.000 eurokoa da ikerkuntza-proiektu bakoitzeko, eta 200.000 eurokoa, leheneratze-proiektu bakoitzeko.\nDiruz lagundu daitezkeen gastuen % 75\nDiru-laguntzaren gehienezko zenbatekoa 100.000 euro da proiektu bakoitzeko.\nDiruz lagundu daitezkeen gastuen % 70.\n7.000 biztanletik beherako udalerriz gaindiko eremuak edo toki-entitateak.\nDiru-laguntzaren gehienezko zenbatekoa 100.000 euro da proiektu bakoitzeko; hala ere, proiektuak abian jartzeko behar diren lizentziak eta baimenak lortzeko idatzitako proiektuak abian jartzeko behar diren lizentziak eta baimenak lortzeko azterlanak egitea helburu duten proiektuen kasuan, gehienezko zenbatekoa 10.000 euro da.\nEskolako 21 Agendaren lerroan.\nLaguntzak ezin dira izan diruz lagundu ahal diren gastuen % 50etik gorakoak, ezta 15.000 eurotik gorakoak, entitate onuradun bakoitzeko.\nDiru-laguntza eskabide bakoitzaren 2 kopia aurkeztuko dira, osorik, bata paperezko formatuan, eta bestea, berriz, euskarri digitalean.\nDiru-laguntzen eskabidea (Eskaera)\nAginduaren I. Eranskina.\nJarduna azaltzen duen memoria (Eskaera)\nAginduaren II. Eranskina. Diru-laguntza eskatzen den proiektu bakoitzerako bete behar da\nKutsatutako lorzoruen lerroko proiektuari buruzko formularioa (Eskaera)\nAginduaren III-A Eranskina.\nAtmosferaren lerroko proiektuari buruzko formularioa (Eskaera)\nAginduaren III-B Eranskina.\nBiodibertsitatearen lerroko proiektuari buruzko formularioa (Eskaera)\nAginduaren III-C Eranskina.\nEskolako 21 Agendaren lerroko proiektuari buruzko formularioa (Eskaera)\nAginduaren III-D Eranskina.\nESKOLAKO 21 AGENDAREN LERROKO PROIEKTUA AZALTZEKO MEMORIA (Eskaera)\nAginduaren IV. eranskina\nI. ERANSKINA. DIRU-LAGUNTZA ESKATZEKO FORMULARIOA\nII. ERANSKINA. JARDUNA AZALTZEN DUEN MEMORIA\nIII-A ERANSKINA. LURZORU KUTSATUEN LERROKO PROIEKTUARI BURUZKO FORMULARIOA\nIII-B ERANSKINA. ATMOSFERAREN LERROKO PROIEKTUARI BURUZKO FORMULARIOA\nIII-C ERANSKINA. BIODIBERTSITATEAREN LERROKO PROIEKTUARI BURUZKO FORMULARIOA\nIII-D ERANSKINA. ESKOLAKO 21 AGENDAREN LERROKO PROIEKTUAREN FORMULARIOA\nIV. ERANSKINA. ESKOLAKO 21 AGENDAREN LERROKO PROIEKTUA AZALTZEKO MEMORIA\nEskatzen duen entitatearen ezaugarriak eta burutu nahi den ekintza kontutan harturik, eskabide guztiekin batera, derrigorrez, hurrengo dokumentazioa aurkeztu beharko dute:\nEskaera egiten duen entitatearen ezaugarriak eta burutu nahi den ekintza kontutan harturik, eskabide guztiekin batera, ezinbestez, honako agiri hauek aurkeztu beharko dira:\na) Eskabide-formularioa, aginduaren I. eranskinean ageri den ereduari jarraikiz, behar bezala beteta, eta alkateak izenpetuta edo, bestela, mankomunitateko, toki-entitateko, tokiko erakunde autonomoko, tokiko garapen-agentziako edo tokiko merkataritza-sozietateko lehendakariak izenpetuta.\nb) Aginduaren II. eranskina, behar bezala beteta eta jardunaren aurrekontu banakatua eta jarduna azaltzen duen memoria dituela, eta III. eranskina, diru-laguntza lerro bakoitzari dagokiona. Hala behar izanez gero, jarduna azaltzeko memoria osagarri bat, eta finantzatu nahi den jarduna hobeto ulertzeko behar diren gainerako dokumentuak.\nc) Entitateko idazkariak emandako ziurtagiria, diru-laguntzaren xede den jarduna egitea onartzen duen erabakia jasotzen duena.\nd) Entitateko idazkariak emandako ziurtagiria, helburu berarekin diru-laguntzak, laguntzak edo diru-sarrerak eskatu edo jaso diren azaltzen duena.\ne) Erakunde eskatzailea tokiko garapen-agentzia bat baldin bada, aurreko idatzi-zatietan adierazitako agiriez gain, bere estatutuen fotokopia aurkeztu beharko du.\nEskabidea egiten duen entitatea tokiko merkataritza-sozietate bat baldin bada, aurreko idatzi-zatietan eskatutako agiriez gain, honako hauek aurkeztu beharko ditu: jarduna egingo den udalerrietako alkateen onespen-erabakia, entitate hori jarduna egiteko izendatzen duena; Identifikazio Fiskaleko Kodearen fotokopia; diru-laguntza eskatu duen pertsonaren alde emandako ordezkaritza-ahalordearen fotokopia, merkataritza erregistroan inskribatua, eta pertsona horren NANaren fotokopia; merkataritza-erregistroan inskribatutako estatutuen fotokopia; zerga betebeharrak eta gizarte segurantzarekikoak egunean beteta dituela egiaztatzen duen ziurtagiria. Ordezkaritza-ahalordearen eta estatutuen kopia bakarra aurkeztuko du eskabidea egiten duen merkataritza-sozietate bakoitzak. Aurreko lau urteetan merkataritza-sozietateak ingurumen-organoari diru-laguntzarik eskatu badio, eta eskatzaileak adierazten badu aurkeztu zituen dokumentuetan ez dela aldaketarik gertatu orduan aurkeztutako eskabideaz geroztik, agiri horiek aurkeztu beharrean, nahikoa izango da dokumentazioa zein egunetan eta zein deialditarako aurkeztu zuen adieraztea.\nf) Lurzoru kutsatuen lerroaren kasuan, entitate eskatzaileak kokalekua titulartasun publikokoa dela egiaztatzen duen dokumentazioa aurkeztu behako du, bai eta titulartasun publiko hori noiz eskuratu zen argitu ere. Betekizun horiek egiaztatzeko, besteak beste jabetza erregistroaren idatzi-ohar soil bat aurkeztu daiteke; bestela, entitatearen idazkariak emandako ziurtagiri bat, alderdi horiek egiaztatzen dituena.\nEskatzaileek, borondatez eta puntuazio handiagoa lortze aldera, eskabideekin batera honako agiri hauek aurkeztuko dituzte:\na) Hala badagokio, entitateko idazkariak egindako ziurtagiria, udalaren osoko bilkuran Tokiko 21 Agendaren Ekintza Plana onetsi dela egiaztatzen duena, edo Tokiko 21 Agendaren prozesuaren ebaluazio- eta jarraipen-txostena.\nb) Atmosferaren gaineko ekintzen kasuan, entitateko idazkariak emandako ziurtagiria, Airearen Kalitatearen Ekintza Plana ezartzeko prozesua hasteko udalaren osoko bilkuran hartutako erabakia jasotzen duena.\nc) Biodibertsitaterako ekintzen kasuan, erakunde eskudunek proiektua gauzatzeko emandako baimenak (baldin eta jardunak jabari publiko hidraulikoan, Itsaso eta lehorraren arteko jabari publikoan, parke naturaletan, eta abarretan egitekoak badira) eta ekintzak egitekoak diren lursailen eskuragarritasunaren edo jabetzaren gaineko ziurtagiria.\nd) Aginduaren 15. artikuluan zehaztutako balorazio-irizpide guzti-guztiak behar bezala aplikatzeko beharrezkotzat jotzen diren argibideak.\nGainera, osoko bilkuraren erabakia (edo baliokidea) aurkeztu beharko da, eta, han adierazi, ezen kokalekua berrerabiltzean gainbaliorik sortzen baldin bada diru-laguntza itzultzeko konpromisoa hartzen duela, betiere Lurzorua ez kutsatzeko eta kutsatutakoa garbitzeko otsailaren 4ko 1/2005 Legean xedatutakoarekin bat etorriz.\n2013/07/09 - 2013/08/08\nEbazpenaren berri interesatuei emango zaie Euskal Herriko Agintaritzaren Aldizkarian argitaratuta. Prozeduraz ebatzi eta jakinarazteko gehienezko epea sei hilabetekoa izango da.\nEgitura atal ebazlea: Eusko Jaurlaritza; Ingurumena eta Lurralde Politika; Ingurumen eta Lurralde Politikako sailburua.\nEBAZPENA, 2013ko abenduaren 30ekoa


Carolina González Laurino – Deusto Alumni Time\nBy admindeusto12 otsaila, 202111 ekaina, 2021Alumni Mundus\nDuela hogeita zazpi urte Deustuko Unibertsitatea aitzindarietako bat izan zen Espainian Latinoamerikako erakundeekin lankidetzarako gelak zabaltzen, irakasleen doktore prestakuntzan, UNESCO Katedraren bidez. Lehenengoetarikoa izan zinen horretan, 1994an, Uruguaitik. Esperientzia horretan aitzindarietariko bat izanik, zer sentitu zenuen Bilbora heltzean? Zerk bultzatu zintuen zure herrialdean dena utzi eta abentura horri ekiten?\n1994an, doktoregoko ikasketak hasi berriak ziren Latinoamerikan. Hastapenetan zeuden Mexikon edo Brasilen eta ezinezkoa zen Uruguain egitea. Bidaiatu beharra zegoen ikasten jarraitzeko. Deustuko Unibertsitatean doktoretza egiteko aukera zegoela ikusi nuen, Montevideon, Javier Elzo irakasleak parte hartzen zuen mintegi batean. Garai hartan, Elzo Soziologiako doktoretza programaren zuzendaria zen. Bilbotik aukera nuela berretsi zidan unean, birritan pentsatu gabe joan nintzen. Familiaren, une hartan lan egiten nuen erakundearen eta lagunen babesa izan nuen. Historialari batek zioen bezala, “uruguaitarrak itsasontzietatik jaisten gara”, immigranteen seme-alabak gara eta, uruguaitarren migrazio kualifikatua atzerrian, gure herrialdeko gazteen jokabide analisietan asko aztertu den gaia da. Atzerritik itzulitako uruguaitar kualifikatuen laguntzarekin, eman ahal izan zitzaien hasiera Uruguaiko graduondoko ikasketei.\nHalako ekimenek zein neurritan laguntzen dute, zure ustez, eraginkortasunez nazioarteko lankidetzan eta erakundeen arteko lankidetzan, goi hezkuntzaren esparruan? Zer ekarri dizute zuri?\nDeustuko Unibertsitatean erakunde mailako erreferentzia sendoa, nazioarteko aitorpena eta ikasteari ekiteko aukera aurkitu nituen. Une honetan, doktoregoak Uruguain sendotuta daudenean, nire lankide gazteak lanean eta ikasten ikusten ditut tesia amaitzeko. Orduan konturatzen naiz zeinen zorionekoa izan nintzen ikasketak amaitzeko denbora tarte bat izan eta doktoregoko tesiari denbora guztia eskaintzeko modua izan nuelako.\nNazioarteko eta erakundeen arteko lankidetzarik gabe, UNESCO Katedraren eta Eusko Jaurlaritzaren laguntzarik gabe, ezinezkoa izango nuen garai hartan ikasten jarraitzea. Horregatik uste dut halako ekimenak Euskadiren elkartasun adierazpenak direla, ezinbestekoak latinoamerikar herrialdeentzat.\nZure doktoregoko tesia Uruguain nortasun kolektibo bat eratzeari buruzkoa izan zen. Azken hogeita bi urteotan, ¿zein izan da zure balioespena prozesu horren bilakaera eta sendotzeari dagokionez?\nEuskal abertzaletasunaren lorratzak bultzatu ninduen Uruguairen eraikuntza nazionalaren hastapenak aztertzera XIX. mendearen amaieran. Horretarako, bi laguntza baliotsu izan nituen: batetik, Demetrio Velasco irakaslea, hark lortu baitzuen uruguaitar erakundeen eraketa ulertzea hastapenetan, Euskal Herrikotik oso desberdina izanik; eta, bestetik, Gerardo Caetano irakaslea izan nuen lagun ikasketa historikoetan, bibliografian orientazioa eman zidan eta erreferentziako historialariak bilatzen lagundu zidan, Montevideora 1996an egin nuen bidaian elkarrizketatzeko.\nMontevideora itzultzean, Errepublikako Unibertsitatean lehiatu nintzen eta Gizarte Laneko Sailean sartu. Beraz, ez nuen intereseko ikerrildo horretan jarraitzeko eta garatzeko aukerarik izan. Hala ere, balioesten dut hasieran Uruguaiko Unibertsitate Katolikoak eman zidan babesa La construcción de la identidad uruguaya liburua argitaratzeko Taurus zigiluarekin. Tesiaren bertsio laburtua zen eta bi sari jaso zituen Uruguaiko Hezkuntza eta Kultura Ministerioaren eskutik.\n2015etik aurrera, zure langintza akademikoak eta ikerketakoak adingabeen eta nerabeen alderdi judizialetan du ardatza. Zure ustez, zeintzuk izango lirateke funtsezko desberdintasun eta antzekotasunak, halakorik balego, Euskadiren eta Uruguairen artean gai horretan? Badago jokabidea homogeneizatzeko joerarik adin horietan aztertu ahal izan dituzun herrialdeetan?\nZigorrak luzatzen dituen gizarte kontroleko zehapen ereduak ugaritzeko eskaera sortu da berriro, eta horrek ekarri du herritarren segurtasuneko politika berriak sortzea eta onarpen masiboa izatea. Fenomeno hori ikusi daiteke Estatu Batuetan eta Latinoamerikan, oro har, eta Uruguain bereziki; gobernuan dagoen alderdiaren orientazio politikoa era batekoa zein bestekoa izan, hori da garai berrien seinale.\nPopulazioan delituari aurrea hartzeko eguneroko errutinak aldatu beharrak, gero eta haserre eta frustrazio handiagoa eragiten ditu eta biktimizazioak berarekin dakartzan kalteen eta oztopoen aurreko gero eta jarrera kontrakoagoa sortzen du. Ondorioz, enpatia falta sortzen du iraintzailearekin eta pazientziarik eza justiziako estatu politikekin –porrot egin dutela sentitzen da–, eta transgresioarekiko tolerantzia faltak biktimarekiko identifikazio handiagoa eragiten du.\nIraintzailea ulertzeko jarrera betiere zailagoa eta galdatzaileagoa izan bada ere populazio arruntarentzat, herritarren jarrera intoleranteak arau hauslearen kontrako zehapen esplizituko bidea zabaldu du eta zigor eskaera handiagoa eta estatuaren kontrol handiagoa eskatzen du. Bestalde, ikuspuntu hori indartu eta txalotzen duten eskema teoriko eta politiko berriak sortu dira: gizarte kontrola eta prebentzioa azpimarratzen dituzte eta transgresioa aukera arrazional gisa azaltzen dute.\nKriminaltasunaren kontrako erreakzio hori –sentimendu zehatzailearen, biktimekiko arduraren, babes publikoaren, kontrolari lotutako bazterketaren adierazpena–, talde-esperientzia berria euskarri duena, korronte erreakzionario baten testuinguruan sortu da, modernitate berantiarrean gertatutako aldaketekin lotuta, sektorerik kontserbatzaileenetan. Sektore horiek austeritatea, haur eta gazteen kontrola familiek egitea eta “auzotar onen jokabideetara” itzultzea bezalako balioetara itzultzea eskatzen dute, modernitatearen lehenengo etapetako ezaugarri liratekeenetara.\nNire ikerketaren muina gazteen zehapen sistemetan dagoenez, pentsatzen dut Euskadin gizarteak tolerantzia maila handiagoa duela nerabezaroko urraketa txikiekin beste toki batzuetan baino. Azken toki horietan egoera kalteberagoan dagoen populazioaren politika segregazionistek estatu mailako babes politikak “arriskutsutzat” jotzen dituzte eta uste dute “ez dutela merezi” babes hori. Hala ere, datu enpirikoak falta zaizkit hipotesi hori babesteko, ez baita hala gertatzen espainiar autonomia erkidego guztietan.\nZer aholkatuko zenieke Deustuko Unibertsitateko ikasle ohiei graduondoko prestakuntza akademikoari aurre egiteko haiena ez den herrialde batean?\nDeustuko Unibertsitateak eskaintzen duen prestakuntza akademikoko aukera balio handikoa da. Nire esperientzia kontuan hartuta, ahalik eta gehien aprobetxatzeko aholkatuko nieke, bizitza sozialeko distrakzioak saihestuta, nahiz eta atzerriko bizimodua eraman ahal izateko laguntza handia izan. Alde horretatik, esango nieke bisitatzeko sagardotegi bat.\nEskerrik asko lerro hauek eskaintzeagatik. Amaitzeko, zer oroitzapen gordetzen dituzu Deustun doktoregoko ikasle izan zineneko urteez?\nDeustun balio handiko bi laguntza izan nituen. Batetik, Soziologiako doktoregoko garai hartako idazkari Gregory dut gogoan. Hura jabetu zen nire herabetasunaz eta berak bideratu ninduen irakasleen profil akademikoen artean bat aukeratzen, tesiko zuzendaria izateko. Bestetik, latinoamerikarrekiko nazioarteko lankidetzako arduraduna beti zegoen adi, zer behar genuen jakiteko eta planteatzen genizkionak entzuteko prest. Laguntza horiek gabe zaila izango zen unibertsitatean txertatzea. Beraz, nire esker ona izango dute beti.\nDeustura heldu nintzenean, gehien harritu ninduena liburutegia izan zen eta doktoregaientzat sarbide irekia izatea. Gogoan dut, Bilbora etorri berritan, ez zegoela jende guztiarentzako Interneterako sarbiderik. Hortaz, Uruguairekin nuen harremana posta arruntez egiten zen.\nGogoan dut nire ikaskide euskal herritarrak zur eta lur geratu zirela ikasle brasildarrekin, haien pozaz eta herabetasunik ezaz bete baitzuten klasea eta bihotz-bihotzeko adiskide bihurtu ziren. Haiek ibilbide luzeko irakasleak zirenez, ni baino zaharragoak, Uruguairen eta Brasilen arteko hurbiltasunari esker, berehala sintonizatu genuen gure topaketetan, unibertsitatean eta handik kanpo ere. Esan ohi da, ez arrazoirik gabe, ordea, uruguaitarrok tristeak, ilunak eta uzkurrak garela. Horregatik, ikasle brasildarrak hurbil izatea erronka bat izan zen izaera uruguaitar horren aurrean.\nEskolako geografia liburuetan esan ohi denez, Uruguai “izur handirik gabeko azalera duen herrialdea” dela, elementu geografiko handirik gabea. Horregatik, Euskadira heldu eta mendiek eta berde tonu ugariek harrituta utzi ninduten. Euskal herritarrek erlijio jaietan hainbeste parte hartzeak ere harri eta zur utzi ninduen. Herri txikiak ere bisitatu ahal izan nituen Bilbon ezagutu nuen eta Uruguairekin lotura luzea zuen lagun euskaldun bati esker, Paul Ortegari esker.\nHark aurkeztu zidan Setién familia, Uruguaitik etorria eta ohitura eta usadio uruguaitarrak mantendu zituena, Euskadin bizitzen Montevideon baino denbora gehiago eman arren. Asteroko topaketek ikaragarri lagundu zidaten hainbeste maite zuten Bilbora egokitzen.\nHiria hazten zegoen. Ondo gogoratzen dut Guggenheim Museoa eta Bilboko metroa eraikitzen ikusi izana han egon nintzen bitartean.\nSoziologiako doktorea 98. Prom.\nSoziologiako doktoregoa egin zuen (prom.: 98) Deustuko Unibertsitatean. Gai hau izan zuen haren tesiak: Uruguay: la construcción colectiva de la identidad. Gizarte Laneko oinarri teoriko-metodologikoen arloko irakasle titularra da, baita Gizarte Zientzietako doktoregoko koordinatzailea ere Gizarte Laneko espezializazioan, Uruguaiko haur eta nerabeen kontrol sozio-juridikoari buruzko ikasketen programan, nerabeen lege urraketei buruzko ikaskuntzetan. Ikerketa Zientifikoen Batzorde Sektoriala, Gazteen urraketei buruzko Diploman. Uruguaiko Errepublikako Unibertsitateko Gizarte Zientzien Fakultateko Fronteras aldizkariaren argitaratzailea da, baita ikertzaile aktiboa Uruguaiko Ikerketa eta Berrikuntzako Agentzia Nazionalaren Ikertzaileen Sistema Nazionalean ere.\n2015ean doktorego ondoko programa bat egin zuen: Modelos de justicia en Europa y América Latina. Modelos de responsabilidad y responsabilización social respecto a la transgresión adolescente a la ley penal, Valentziako Unibertsitatean. Gai bera jorratu zuen Brasilgo Pelotaseko Unibertsitate Katolikoan egin zuen ikasketako egonaldian. Urte horretan bertan eta, geroago, 2019an, beste ikasketa egonaldi batzuk egin zituen Oñatiko Lege Soziologiako Nazioarteko Erakundean; eta gai berean sakontzen jarraitzen du.\n96 argitalpen zientifiko ditu hainbat formatutan: liburuak, liburuen kapituluak, artikuluak aldizkari zientifikoetan, lanak ekitaldietan, egunkarietan, laneko dokumentuak.


Bonzée - Wikipedia, entziklopedia askea.\n49°05′49″N 5°35′34″E / 49.0969°N 5.5928°E / 49.0969; 5.592849°05′49″N 5°35′34″E / 49.0969°N 5.5928°E / 49.0969; 5.5928\nLes Éparges, Fresnes-en-Woëvre, Haudiomont, Manheulles, Mouilly, Rupt-en-Woëvre eta Trésauvaux\n170 (%49.1) 180 (%52)\nBonzée Frantziako udalerria da, Meuse departamenduan dagoena, Ekialde Handia eskualdean. 2013an 368 biztanle zituen.\n2007an Bonzée udalerrian erroldatutako biztanleak 368 ziren. Familiak 146 ziren, horien artean 32 pertsona bakarrekoak ziren (8 bakarrik bizi ziren gizonak eta 24 bakarrik bizi ziren emakumeak), 45 seme-alabarik gabeko familiak ziren, 65 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 175 etxebizitza zeuden, 143 familiaren etxebizitza nagusia ziren, 22 bigarren erresidentzia ziren eta 10 hutsik zeuden. 163 etxeak ziren eta 12 apartamentuak ziren. 143 etxebizitza nagusietatik 118 bere jabearen bizilekua ziren, 20 alokairuan okupaturik zeuden eta 5 doan lagata zeuden; 4 etxek bi gela zituzten, 10 etxek hiru zituzten, 26 etxek lau zituzten eta 103 etxek bost zituzten. 111 etxek euren parking plaza propioa zuten azpian. 69 etxetan ibilgailu bat zegoen eta 64 etxetan bat baino gehiago zituzten.\nBonzée udalerriko biztanleria-piramidea 2009an .\n2007an lan egiteko adina zuten pertsonak 237 ziren, horien artean 180 aktiboak ziren eta 57 inaktiboak ziren. 180 pertsona aktiboetatik 166 lanean zeuden (83 gizon eta 83 emakume) eta 12 langabezian zeuden (9 gizon eta 3 emakume). 57 pertsona inaktiboetatik 19 erretiraturik zeuden, 18 ikasten zeuden eta 20 "bestelako inaktibo" gisa sailkaturik zeuden.\n2009an Bonzée udalerrian 150 unitate fiskal zeuden, 381,5 pertsonek osaturik. Pertsona bakoitzeko diru-sarrera fiskalaren mediana urteko 18.816 euro zen.\n2007an zeuden 12 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 zerbitzu enpresak ziren, 4 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Bonzée udalerrian 14 nekazaritza-ustiategi zeuden, 462 hektarea erabiltzen.


fESSta Etxetik – REAS Navarra-Nafarroa\nPublished by REAS Navarra on 22 April 2020 22 April 2020\nKaixo, egun on\nCovid19 agertu zenean zer egoeratan geunden jakiteko erakundeei bidali genuen Formularioaren bidez, proposamen bat sortu zen, eta REAS Navarra gisa jasotzea erabaki dugu: Ekonomia Solidarioaren Azoka birtuala egitea, zuen lana babestu eta ikusarazteko. “feria dESSde casa – fESSta etxetik” deitzea pentsatu dugu.\nEkonomia Solidarioa gizartea eraldatzeko tresna gisa eta ekonomiaren, politikaren eta ingurumenaren erronkei aurre egiteko aldaketa-eredu gisa aldarrikatzeko ere baliatuko gara. Hasierako proposamena hau izango litzateke:\nMaiatzaren 8an (ostirala) eta 9an (larunbata).\nREAS Nafarroako erakunde bakoitzari gune birtual bat eskaintzea (sare sozialak, web orria). Denbora bakoitzaren artean banatuko genuke. (adibidez: XXX entitateak bere 10 minutu gloria izango lituzke 17:20tik 17:30era)\nDenbora horretan, erakundea aurkeztuko litzateke eskaintzen duena, nola dagoen, bere sektoreari buruz, erakunde bakoitzak nahi duena kontatu ahal izango litzateke…\nIdazkaritza Teknikoak ziurtatzen dugu erakunde bakoitzaren presentzia dugun informazioarekin, baina parte har dezaketen guztiak gonbidatutak zaudete. Hala, zenbait parte-hartze mota izan litezke, zuen aukeren arabera.\n1. maila Ezin duzu horretaz arduratu. Lasai, dugun informazioarekin egingo dugu lan guk.\n2. maila Egun horretan ezin zara egon zintzilik, baina materialen bat presta dezakezu Bidal iezaguzu, eta dagokionean argitaratuko dugu.\n3. maila Egin gabe egon zaitezke, baina ez duzu astirik lehenago. Zerbait bilatuko dugu, eta une horretan lagunduko diguzu.\n4. maila Adi egon naiteke eta materiala presta dezaket. Primeran, zuk gidatzen duzu zure aurkezpena, eta zurekin egongo gara (espazioa zure esku dago)\nZer prestatu edo bidal diezagukezue:\nBideo laburrak edo argazkiak, interesatzen zaizuena kontatuz.\nNabarmendu nahi dituzuen materialetarako estekak: adibidez, aipatu nahi dituzuen produktuak, eskaintzak eta proposamenak adierazi, COVID-19aren aurrean.\nMugitzen ari zareten kanpainetako materiala.\nIdazkaritza teknikotik helarazten diguzue (posta elektronikoa, sare sozialak etiketatuz)\nAzoka, batez ere, Twitter bidez egingo litzateke, baina Facebook eta Instagramen ere izango litzateke. #feriadESSdeCasa #fESStaEtxetik etiketarekin\nEdozein ohar, planteamendu ez da ongi etorria soilik, plazer bat izango bait da.\nCategories:\tBarneko REAS\nBarne-komunikazioa (COVID-19) 2020-04-24 – REAS Navarra-Nafarroa\t· 23 April 2020 at 14:30\n[…] Irakurri gehiago […]


Gaur amaituko da Musika Astea | El Diario Vasco\nTolosa GoierriGaur amaituko da Musika Astea\nGaur amaituko da Musika Astea\nAstean zehar hainbat ikaslek, adin txikiko eta helduek, emanaldiak eskaini dituzte. / ALARCIA\nKantuko ikasleek eta Zirika Zirkusek emango diote bukaera astelehenean abiatu zen ekimenari\nA. ALARCIA LAZKAO. Viernes, 18 mayo 2018, 00:28\nLazkao Txiki Musika eskolak antolatutako Musika Astea duela urte pare bat martxan jarritako ekimena da. Ikasturte amaieran, urte guztian zehar egindako lana jendaurrean aurkezteko aukera ematen die adin guztietako musika ikasleei eta lan honen emaitzez gozatzekoa herritarrei. Bost egunez, musika berriro izan da protagonista Lazkaon, musika eskolako ikasle eta irakasleei esker.\nAstelehenean, hasi berrien piano eta gitarra audizioarekin abiatu zen aurtengoan Musika Astea, eta bateria audizioa eta ikasle helduek eskainitako emanaldia izan ziren ondoren. Asteartean, instrumentu erakustaldi tailerra egin zuten, sokazko eta haizezko instrumentuen audizioa eta gaztetxoen piano eta gitarra emanaldia. Asteazkenean, berriz, gitarrako ikasleen txanda izan zen eta trikititilariek animatu zuten arratsaldea.\nAtzo, adin guztietako ikasle eta irakasleek emanaldia eskaini zuten elkarrekin Arerian eta Konboen kontzertuak jendetza bildu zuen plazan. Gaur, azkenik, kantuko ikasleek eta Zirika Zirkusen musika, zirko eta animazioak emango diote amaiera aurrengo musika asteari.\nMusika asteak adierazten du ikasturtea amaitzear dagoela eta horrexegatik, datorrenera begira, matrikulazioak egiteko epea zabalduko du musika eskola lazkaotarrak datorren astelehenean.\nIzena emateko aukera egongo da, 2018-2019 ikasturterako, maiatzaren 31 bitartean. Musika eskolako bulegora hurbildu behar dute horretarako; Udaletxeko eraikin berean dagoen kulturetxeko bigarren solairura, astelehenetik ostegunera 11.00etatik 18.00etara.\n'Musika hizkuntza' da bigarren modulua, zazpi eta hamaika urte bitarteko gaztetxoei zuzendua. Bost urteko iraupena du eta instrumentua eta ahotsa dira urte hoietako musika-garapenaren ardatz nagusiak. Musika hizkuntza, musika irakurtzen eta idazten ikasteko bada ere, instrumentu, talde instrumental edo koru taldeetan praktikatzen hasten dira ikasleak.\nHirugarren modulua hamabi eta hamabost urte bitarteko nerabeei zuzendua dago, musikaren ezagutza sakondu nahi duten ikasleei. Instrumentuak eta ahotsa, teoría eta taldekako musikaren lanketa egiten da.\nInstrumentu desberdinak jotzen ikasteko aukera zabalak (gitarra, baxua, pianoa, trikitixa, bioliña, batería...) edo talde desberdinetan (konboak, trikitixa taldea, Xirula taldea...) parte hartzeko aukerak osatzen dute musika eskola lazkaotarreko ikasketa eskaintza, eta pasa den urtean martxan jarritako hiru tailerrek: musika hezkuntza goiztiarra, musikoterapia eta hirugarren adineko pertsonentzako tailerrak.\nInformazio gehiagorako musika eskolako bulegora jo daiteke, aurretik aipatutako ordutegian, edo 943086869 telefono zenbakira, lazkaotxikime@gmail.com helbide elektronikora zein www.lazkaotxikime.com web orrira.\nOdol-emateak izango dira gaur arratsaldean Olarango Gizarte Zentroan La 'utopía' de Bassi, en el Leidor


Aurreko KORRIKA amaitu zenetik, jendartearen bultzada nabarmendu nahi dugu. Alde batetik, aurreko KORRIKAko BATzuk deiari kasu eginda, euskaraz bizitzeko hautua irmoagoa da; bestalde, herritar gehiago hurbiltzen ari da euskaltegietara. Administrazioari dagokionez, euskaltegiei bideratutako baliabideak oraindik ez dira nahikoak. EAEn, egoera normalizatu gabe dago, urratsak egin badira ere; Iparraldean, laguntzak handitu egin dira, baina ez helduen euskalduntzeak behar beste; eta Nafarroan, urte beltzen aroa amaitu bada ere, oso urrats txikiak egin dira orain arte. Euskal Herri osoak behar-beharrezkoa duen helduen euskalduntzea bizkortzea eta inbertsioak areagotzea ezinbestekoa da. Hori dela eta, 21. KORRIKAk jasoko duen dirua Euskal Herri osoko bere euskaltegiei laguntzeko erabiliko du AEK-k.


Kike Amonarriz izango dute gonbidatu Alkainen eta Gaztañazpiren saioan | Zuek hor | EITB\nUmorea eta elkarrizketa\nKike Amonarriz izango da gaur 'Zuek Hor!!' saioan\n'Burubero' saioko aurkezlea elkarrizketatuko dute Ibon Gaztañazpik eta konpainiak 22:25ean hasita.\n'Zuek Hor!!' saioa, eitb.eus-en\nKike Amonarriz ETB1eko 'Burubero' saioko aurkezlea izango da 'Zuek Hor!!' saioko gonbidatua astearte gauean. Programako sofa zurian eserita, Ibon Gaztañazpiren eta Marta Elviraren galderei erantzun beharko die aurkezle eta euskaltzaleak, 22:25ean hasita.\nEuskal Filologian lizentziatua, soziolinguista eta telebista aurkezlea da Kike Amonarriz tolosarra. Euskararen inguruan aritu izan da lanean. Zeruko Argia aldizkarian hasi zen umorezko artikuluak idazten, eta telebistan, berriz, besteak beste, 'Hitz eta Pitz', 'Funtzioa' eta 'Txiskola' saioetan aritu zen. 2006an hasita, eta zazpi urtez, 'Mihiluze' saioko gidaria izan zen, eta, ondoren, 'Tribuaren Berbak' arrakastatsua aurkeztu zuen. Gaur egun, 'Burubero' saioa aurkezten dihardu.\nAurkezleek egingo dizkioten galderei erantzuteaz gainera, 'Zuek Hor!!' saioan ohikoak diren beste hainbat pertsonaia ere ezagutuko ditu Amonarrizek, Andoitz eta Gorane umeak eta Patxi autobus-gidaria, besteak beste. Gainera, aste honetan, La Jaiok eta Sarduik duten erronka nork irabaziko duen jakingo dugu. Eta oporretan egon ostean, etxera itzuli ezinik dabiltza orain Michael Arejita eta Mary Lou Ordorika Boiseko bikotea.\nAnjel Alkain, Aitziber Garmendia, Ana Elordi eta Iker Galartza aktoreek hezurmamituko dituzten pertsonaien komeria eta pasadizoek umorez jantziko dute, astero bezala, Miramongo estudioetatik zuzen-zuzenean egingo den saioa. Aitor Gabilondoren eta Zukutu Banden musikaz girotuko dute emanaldia, eta Maddalen Arzallus bertsolariak emango dio amaiera programari, saioan zehar esandakoak laburbilduz.\nAsteartero legez, 'Zuek Hor!!' saioa 22:25etik aurrera egongo da ikusgai, ETB1en eta eitb.eus-en aldi berean.


HABE IKASBIL: ZERTARAKO DA AHARRAUSIA?\nZERTARAKO DA AHARRAUSIA?\nAharrausiaren inguruko artikulu laburra. Zer den azaltzen du. Zergatik egiten den aztertzeko hainbat teoria azaltzen ditu.\nNekatuak gaudelako edo logura dugulako egiten dugu aharrausi. Hainbat hipotesiren arabera, karbono dioxidoaren igoeraren aurrean garunak eragiten du.\nAharrausia nahigabeko ekintza bat da, nekeak edota asperdurak eragina izaten dena normalean. Aharrausia gertatzen denean, ahoa erabat irekitzen da, eta arnasa sakon baina aldi berean mantso samar hartzen da, arnasarik gabeko apnea aldi txiki baten ondoren, berriro ere modu berean kanpora botatzeko. Horrekin batera, bihotz maiztasuna edo frekuentzia zertxobait bizkortzen da eta begiak malkoz bustitzen dira.\nHori da aharrausiarekin batera gertatzen dena. Baina zergatik gertatzen da? Edo, bestela esanda, zein da aharrausiaren azken helburua edo xedea? Zientzialariak ez daude ados esplikazioak emateko orduan, baina zenbait hipotesik diotenez, aharrausia karbono dioxidoak odolean gora egitearen ondorioz garunaren erantzun bezala hartu beharko genuke. Arnasa sakon hartuz eta gero botaz, odoleko oxigeno-kopurua gehitu egingo litzateke eta logura gutxitu.\nBaina, zergatik "kutsatu" edo kontagiatzen da? Hori da beste misterio bat. Portaera ikertzen duten etologo batzuek logurarekin lotzen dute aharrausia, pertsona batek logalea duenean, aharrausi ere gehiagotan egiten duelako. "Kutsapena" gerta daiteke pertsonak pilatuta daudenean, gaizki bentilatutako leku itxi batean, oxigeno gutxi dagoen leku batean. Logura dagoen pertsona baten aharrausiak lo egin beharko luketela adierazten die gainerakoei. Eta aspertzen ari bagara, subkontzienteak hortik alde egiteko edo beste zerbait egiteko diosku


ULMA Agrícolak negutegi azpiko piper ekoizpenera zuzendutako Latinoamerikako plantarik handiena egin du — Begira - Ulma aktualitatea\n2012.urtean Erdialdeko Amerikako hainbat herrialdek AEBekin fitosanitario protokolo bat sinatu zuten eta horri esker, tokiko nekazari esportatzaileei ateak ireki zitzaizkien Estatu Batuetako merkatura papaia, piperra eta tomate freskoa bidaltzeko.\nULMA Agrícolak kontrolatutako giropean kolorezko piperren ekoizpenera zuzendutako Latinoamerikako plantarik handiena egin berri du.\nLursailak 40 hektareako hedadura dauka eta bere ekoizpena 10 hektareako hedaduran sortzen du, negutegi baten bidez eta hidroponia ereite sistemaren bidez (lurrik erabili gabeko landareen laborantza teknika). Lursailaren gainerakoa ontziratzeko prozesu-planta, hozte kateak eta beste instalazio batzuek betetzen dute.\nAltzairuzko azpiegitura ikaragarri hau ULMA Agrícolak instalatu du, 9.6m zabaleko nabeak erabiliz eta 5.5 metroko azpiko kanalen bidez. Negutegia ipini den lursaila aldapan dago eta ondorioz, eskailera batzuk sortu behar izan dira eta proiektua elkarri lotutako 9 modulutan zatitu behar izan da. Hori dela eta, behin negutegiaren egitura bukatuta, lursailaren orografiara oso ondo egokitu eta integratu da.\nULMA Agrícolak instalatutako egiturak modulu bakoitzeko aldeetan bi ate ditu, tximeleta motako aireztapen zenitalak direnak eta aurrealdeko aireztapen tolesgarriak dituztenak, horiek denak antitrip sarez estaliak leiho guztietako irekiguneak babesteko. 4.5m altuerako parrilladura-sistema luzetarakoa, beso edo aurrealdeko errefortzu gehigarriekin. Pantaila termikoak laborantza eremu guztietan, airezko zirkular gailuak eta Ground Cover zuria.\nInstalazio osoa ixteko aukeratutako estaldura tanta-jarioen kontrako bost geruza dauzkan plastiko berezi bat izan da.\nInstalazioa airetik ikusita


Irekia Eusko Jaurlaritza - Gobierno Vasco :: 41 euskal enpresa Gourmets Nazioarteko Azokan beren produktuan sustatzen\n41 euskal enpresa Gourmets Nazioarteko Azokan …\nEusko Jaurlaritzako Nekazaritza, Arrantza eta Elikagaien Politikako sailburuorde Bittor Oroz eta Elikagaien Kalitate eta Politikako zuzendari Peli Manterola azokan egongo dira euskal markei babesa emateko.\nGourmets Azoka World Cheese Awards munduko gazta lehiaketarik ospetsuenaren aurkezpenerako eszenatokia izango da; izan ere, aurten lehiaketa Donostian egingo da azaroan.\nGaur hasi eta ostegunera arte, apirilak 7, Gourmets Azoka egingo da Madrilen. Kalitatezko Elikagai eta Edarien Nazioarteko Azoka da, eta bertan 41 euskal enpresak hartuko dute parte taldean, Eusko Jaurlaritzako Ekonomiaren Garapen eta Lehiakortasuneko Sailak HAZIren laguntzarekin bultzatuta.\nEuskal markak azoka honetan presente egotea da Euskal Elikagaien Industriari laguntzeko modu bat, Nekazaritza, Arrantza eta Elikagaien Politikako Sailburuordetzak Euskadiko nekazaritzako eta arrantzako elikagaien industriak egiten duen lana ezagutzera emateko eta balioesteko asmoarekin egiten dituen jardueretako bat.\nGourmets Azoka, zeinak aurten hogeita hamargarren edizioa egingo baitu, delicatessen produktuen fabrikatzaileen eta kontsumitzaileen arteko elkargunea izateko filosofiarekin sortu zen, eta gaur egun Europan kalitateko gastronomiaren sektoreak duen erreferentziako ekitaldia da.\nWorld Cheese Awards lehiaketaren aurkezpena\nGourmet Azokaren barruan, Oroz sailburuordeak World Cheese Awards lehiaketa aurkeztuko du, aurten Donostian egingo baita. Lehiaketa, zeina Artzai Gazta elkarteak antolatuko baitu Eusko Jaurlaritzaren babesarekin, azaroaren 16tik 18ra bitartean egingo da Euskadi-Basque Country International Cheese Festival ekitaldiaren barruan.\nBittor Orozek ekitaldi hau Donostian ospatu ahal izateko Artzai Gaztak egin dituen ahaleginak eskertu ditu, “110 artisau-ekoizle osatzen duten elkarte honek nazioarteko lehiaketa hau hurbiltzea lortu du. Ekitaldiaren helburua gaztaren artisau-ekoizpena indartzea bere nazioartekotzea lortzeko, eta era berean, bertako kultura, gastronomia eta landa garapena sustatzea” esan du sailburuordeak.\nMunduko gazta lehiaketarik ospetsuena da eta bertan 35 herrialdetako 3.000 ekoizlek baino gehiagok parte hartuko dute. Aurreikusten da 250 aditu etorriko direla Gipuzkoako hiriburura, lehiaketan parte hartuko duten ekoizleen gaztak ebaluatzeko epaimahaiak osatzeko.\nEuskal enpresak Gourmet azokan\nEuskal enpresen erakustokiak Madrileko Azoka Esparruan daude (IFEMA), 2, 4 eta 6 zenbakiko pabiloietan\nParte hartuko duten 41 euskal enpresak hainbat gunetan banatuta daude. Hortaz, hauek dira Euskadiren erakustokiaren barruan egongo diren enpresa erakusleak:\nFernando Remírez De Ganuza S.L. upategiak\nAñanako Gatz Haranaren Fundazioa\nAltun S.L. upategiak\nTolosalde Essence (Zubeltzu Piperrak / Inazio Urruzola Txakolina /Begiristain sagardoa)\nIdiazabalGaztaren Jatorri Izendapenaren Kontseilu Erregulatzailea\n“Ardoaren tunela” izeneko gunean upategi hauek egongo dira beren produktua erakusten:\nLos Herederos del Marqués de Riscal upategiak\nLuis Cañas upategiak\nLa Marquesa Mahastiak eta Upategiak\nBukatzeko, hauek ere egongo dira azokan:\nArtzai Gazta (Gourmet Gazten gunean)


Ehunka lagunek kalean igaro dute gaua Haurreskoletako zerrendan izena emateko | LAB SINDIKATUA\nIrakaskuntza Haur Eskolak Ehunka lagunek kalean igaro dute gaua Haurreskoletako zerrendan izena emateko\nEhunka lagunek kalean igaro dute gaua Haurreskoletako zerrendan izena emateko\nAtzo urgentziazko neurri moduan, Haurreskolak Partzuergoak izena emateko epea ireki du gaur eta biharko. Bi egunetako izen-emate honen ostean, zerrendak berriro ere itxita mantenduko dira. Bada, bart, Eibarreko Haurreskolak Partzuergoaren egoitza aurrean ehundaka lagunek pasatu dute gaua, izen ematearen zain. Goizeko 8:00etan, 500 pertsona zeuden bertan.\nPasa den ostegunean, ekainaren 8n, Haurreskolak Partzuergoaren ordezkapenak betetzeko hautagaien zerrenda agortu egin zela jakin zuen LABek, eta momentu horretan, enpresak ez zuela inolako hautagairik haurreskola batzuetan beharrezkoak ziren ordezkapenak betetzeko.\nLABek, gaurko egoera hau ekidin nahian, azkenengo urteetan hainbat proposamen egin ditu ditu ordezkoen zerrenda eta ordezkoen araudiaren inguruan. Kasu guztietan ezezko borobila baino ez dugu jaso. Haurreskolak Partzuergoko zerrendak 2011an itxi zituzten.\nBeraz, hau dena ikusita, ekainaren 9an LABek eskaera zuzena bideratu zien Haurreskolak Partzuergoaren gerente eta pertsonal kudeaketako arduradunei. Lehenik eta behin, urgentziaz, zerrendak irekitzea eta izen emate hurrenkeraren arabera, ordezkapenak eskaintzea. Jende hau zerrendetan sartuko litzateke. Eta bigarrenik, era ofizial batean, zerrendak ireki eta dagokion epean barematzea.\nAtzo urgentziazko neurri moduan, Haurreskolak Partzuergoak izena emateko epea ireki du gaur eta biharko, ekainaren 13an eta 14an. Bi egunetako izen-emate honen ostean, zerrendak berriro ere itxita mantenduko dira.\nHezkuntza Sailak, orain dela bi urte, heziketa bereziko zerrendak eta sukaldari eta garbitzaileenak ere zabaldu zituen. Milaka pertsonak izena eman zuten eta egun, ordezkapenek bete barik jarraitzen dute, zentroak egoera larrian jarri arte. LABek irakaskuntzako zerrendak irekita mantentzea eskatu du azkenengo urteetan.\nBart, Eibarreko Haurreskolak Partzuergoaren egoitza aurrean ehunka lagunek pasatu dute gaua, izen ematearen zain. Goizeko 8:00etan 500 pertsona zeuden bertan.\nHau al da Eusko Jaurlaritzak nahi duena bertoko gazteentzat? Zer dio Erkoreka jaunak egoera hau ikusita? Baldintza onenak ditugula irakaskuntzakook?\nEusko Jaurlaritzari dei egiten diogu jar dadila negoziatzera behingoz. Hezkuntza ez dago salgai. Orain inoiz baino gehiago, 0-3 urte arteko zikloa unibertsala, doakoa, euskalduna eta kalitatezkoa izatea eskatzen dugu.


Saratxoko saihesbideko obrei eginiko kritikekin bat egin du Orain Amurriok - Aiaraldea - Aiaraldea.eus\nSaratxoko saihesbideko obrei eginiko kritikekin bat egin du Orain Amurriok\nTxabi Alvarado Bañares 2020-06-18 07:00\nSaratxoko saihesbidea egiteko aurreikusitakoa baino lur gehiago erabiltzen ari direla salatu dute. / Saratxo Bizirik\nJasangarriagoa eta merkeagoa zen proiektu alternatibo bat aurkeztu zela gogorarazi du talde politikoak.\nOharra plazaratu du Orain Amurriok Saratxoko saihesbidearen obren inguruan. Saratxo Bizirik plataforma eta herriko administrazio batzarrak eginiko kritikekin bat egin du talde politikoak. “Beti kritikatu dugu Arabako Foru Aldundiak eginiko diseinua”. Talde amurrioarreko kideek azaldu dute obra beharrezkoa dela “errepidean segurtasuna bermatzeko”, baina duen inpaktua oso handia dela gehitu dute, zoru asko okupatu eta diru asko balio duelako.\nHorregatik, Orain Amurrioko kideek hainbat mozio aurkeztu zituzten udalean Arabako Foru Aldundiari proiektua hobetzea eskatzeko, modu horretan obrek lurzoru gutxiago okupatu zezaten, ingurugiroari dagokionez jasangarriagoak izan zitezen, eta gutxiago kostatu zezaten ekonomikoki. Talde politikoak gogoratu du ISVIAL enpresak proiektu alternatibo bat osatu zuela Orain Araba Batzarkide Taldearen enkarguz, Orain Amurrioko kideek eta Saratxoko bizilagunek ere bere osaketan parte hartu zutena gainera.\nGauzak hala, elkartasuna helarazi nahi izan diete Saratxoko bizilagunei. “Bat egiten dugu eurekin kritika eta frustrazioarekin, batez ere bazegoelako jasangarriagoa zen beste alternatiba bat”. Taldeko kideek azaldu dutenez, orain abian dagoen obra proiektuak 78.651 metro koadro erabiltzea aurreikusten du, proiektu alternatiboak 26.951 metro koadro soilik okupatzen zituen bitartean. “Gauzak hala, askoz merkeagoa litzateke proiektua, eta baliabide gehiago bideratu ahalko lirateke bestelako osasun, jendarte edo ekonomia beharretara”.\nJendartea Amurrio Saratxo


2010 uztaila | Katebegia\nHasiera » Data honetan egindako artikuluak: uztaila, 2010\nIñaki Isasmendi, eginbehartarra\nPosted in (C)politika, Historia\nNire denboraldiko ibilerak liburuak 2000. urtean ikusi zuen argia. Azkoitian 1914an jaiotako Iñaki Isasmendik herrimin bizi-bizia sentitu zuen orduan. Abegi egin zion Hendaia laga zuen eta jaioterrira itzuli zen. Orduz geroko bidean, bere bizitzako bidaide Xabier Txanton adiskidea agurtu zuen betiko. Azkoitiko alkate ohi Nere Zubizarretak herrikidearen ibilerak “Ondorengoentzat, eta danentzat, inolaz ere berriro bizi nahi ez ...\nPosted in (C)politika, (D)kulturgintza, Kirola\nMunduko Futbol Kopa iragan berri, mundua oihana begitandu zait. Adaburuz adaburu dabilkit irudimena. Horratx Hego Afrikako zuhaitzek laga dizkidaten abarrak: * Hegoafrikako selekzioak irabaztea desio nuen. Hark irabazi ezinean, Boli Kostakoak. Azken unean Ghanak. Afrikarrek ezin irabazirik, nire gogoa jan nuen. * Tigre ehizan nola halaxe begitantzen zaizkit Afrikako selekzioetako jokalariak baloiaren atzean. Lantza eskuetan, aske. Basak. ...\nLarrun (eta IV)\n2007ko Larruneko mahaian eseri ziren kideen artean –”Biktimekiko enpatia eza gatazkaren sintoma larria”– harmonia izan zen. Ez arras baina. Libertarioaren (Lopez Adan, Beltza) eta establissementeko kidearen (Txema Urkijo) artean, gorrotora iritsi gabe, aiherkunde gisako bat ageri izan zen. Lau solaskideetatik hiru arabarrak ziren jatorriz, bestea gipuzkoarra. Urkijok euskara ez ezagutzeak mahai-ingurua gaztelaniaz egitera ...\nNeronek burututako azken lau Larrun gehigarrietan euskal gatazkaren gaia landu dugula esan dut lehenago. Euren sintesiek auziak egun bizi duen egoeraz gogoetatzeko balio dezaketelakoan, hona lerro batzuk. 2007koan “Biktimekiko enpatia eza gatazkaren sintoma larria” azpimarratu genuen. Eztabaidan parte hartu zutenen profil ideologia hau izan zen, aliritzira esanda: ezker abertzaleko libertarioa, ezker abertzale ofizialekoa, ...\nErremediorik ez dute, guk ere ez\nLau libururi aitorpen laua


Aiztondo eta S.Fausto - Sugandillak\nHome / Eskalada / Eskalada krokisak / Luze ugaritako eskalada / Aiztondo eta S.Fausto\nAiztondo eta S.Fausto\neneko 09:48 Eskalada , Eskalada krokisak , Luze ugaritako eskalada Edit\nAsteburu honetan Egoitz eta neu batu gara asteburu pasa eskalatzen joateko. Zapatuan Uharte Arakil-eko Aiztondo hormara goaz, luzeetako eskalada egitera. Bertan bide bi egiten doguz, bakoitza 110m ingurukoak eta lau luzetakoak, "Hegoaldeko klasika" eta "Iñaki Goñi" bideak aukeratzen doguz. Arratsaldean deportiba egitera goaz eta Egoitzek 6b+eko bide bat egiten dau.\nIgon doguzen bideak hurrengoak dira\nHurrengo egunean San Faustora goaz, bertan lau bide egiten doguzelarik 6b, 6a+, 6a+ eta 6a gradukoak, denak oso politak (baina niretzako nahiko gogorrak)\nAiztondoko eskaladari buruz, leku oso aproposa da luze ekipatuak egiteko.\nNi aspaldian nenbilen luzeetako biderik egin gabe, beraz urduritasuna agerian euan. Ala ta gustiz be, sentsaziño onakaz amaitzen dogu, eskalada ederra egin dogu.\nAiztondoko horma Aralarko San Miguel mendiaren zati da. Harria oso itsaskorra da eta bide gehienak harri trinko eta begetazio gutxi dagoen tokitik doaz. Lekua aproposa da bide luzeetan ibiltzen hasteko bideak ondo ekipatuta dagozelako.\nHemen joatzuez bideen krokisak.\nHEGOALDEKO KLASIKA 100m 5c\nL1 (10 aseguru, 4b): Plaka etzana eusteko leku onekin. Bilgunea baino apur bat lehenago zertxobait bertikalagoa.\nL2 (9 aseguru, 5a): Hasieran diedroa. Hirugarren aseguruan ezkerrera jo. Eskuinetik ezkerrera doan arraila batetik jarraitzen du.\nL3 (7 aseguru, 5a): Eusteko leku onak dituen plaka bertikala hasieran. Belar pixka bat eta ezkerrera jotzen duen arraila ondoren. Horma txiki bat bloke batean bilgunera heldu baino lehen.\nL4 (7 aseguru, 5c): Horma bertikal txiki bat hasieran eusteko leku honekin. Sabaira heldu arte pareta nahiko etzana da (aseguruak nahiko urruti). Sabaian dago bideko pasagune zailena, baina oso ongi babestua dago.\nIÑAKI GOÑI, 115m 5c\nL1 (30 m, 9 aseguru, 4c): Plaka etzana. Gero eskuinera jotzen du eta berriro zuzen bilguneraino. Bigarren aseguruaren parean bidearen izena idatzita duen plaka metaliko bat dago.\nL2 (30 m, 10 aseguru, 5b+): Eskuineko parabolt lerroa hartu. Plaka etzana. Laugarren asegurutik eskuinera pasa. Eskuinean dagoen pitzadura batez lagunduta kanal modukoan sartu. Tarte honetan eskuekin baino oinekin eskalatzen da. Bilgunea eskuineko plakan dago ipuru baten parean. Ez nahastu goian, kanal barruan, ikusten den bilgunearekin.\nL3 (30 m, 14 aseguru, 5c): Plaka etzana hasieran, baina gero bertikalagoa bihurtzen da. Sabairaino zuzen igo eta bere ezker aldetik igaro. Sabaitik irten eta azken plaka bat igo bilgunera iristeko.\nL4 (25 m, 9 aseguru, 4b): Plakatxo oso etzana hasieran. Pitzadura-kanal bat zeharkatu eta beste plaka bat apur bat bertikalagoa, azken bilgunera iristeko.\nAiztondo eta S.Fausto Reviewed by eneko on 09:48 Rating: 5\nCanal Roya (2.345 m)


Bizitza samintzea, eginkizun erraza | Revista\nEzkortasunean ainguratuak : Bizitza samintzea, eginkizun erraza\nInoiz edo behin -badago eta, horretarako aukerarik!- rol horiek denok antzeztu ditugu; areago, hori ez da gure kalterako. Gure eta gure aldamenekoen ongizatea arrisku bizian jartzen duena, ordea, rol horiexek maiz interpretatzea da. Paul Watzlawick psikologoak El arte de amargarse la vida (“Bizitza samintzeko artea”) (Herder, 1989, Bartzelona) liburuan, egoera jakin batzuen aurrean geure estilo pertsonala identifikatzen laguntzen gaituelarik, bizitza zorigaiztokoa pixkanaka osatzeko pertsonak darabiltzan prozeduren gogoeta egin dezagun parada ezin ederragoa ematen digu. Watzlawickek, ironia lagun, geure zorigaitza egunez egun nola sortzen, moldatzen eta finkatzen dugun erakutsi digu. Autoreak, gizakiaren izaera kontraesankor eta paradoxikoa ongi baino hobeto ezagutzen duelarik, zoriontasunera iristeko aholkuak eman ordez, zorigaiztoan ainguraturik bizi gaitezen formulak ematea nahiago izan du. Esan gabe doa helburua dela irakurlea bere akatsaz konturatu eta aholku horiek adierazten dutenaz zeharo beste aldera jokatzea.


Istorioak Mongolia aldizkari bidaia: Eguzkiaren Inperioaren azpian izotza - Historia duzu aldizkari bidaia\nAurreanAsiaMongolia: Eguzkiaren Inperioaren azpian izotza\nJul 10 2013\t Mongolia: Eguzkiaren Inperioaren azpian izotza\nBy: Diego Kora (Testua eta argazkiak)\nDistantzia tontor ugari daude, glaziarrak eta bi tamaina itzela gure azpitik ... dira puntu bat ia Mongoliako mugan treading dugu, baina oso hurbil China ikusteko, Errusia eta Kazakhstan, !azken!\nHegazkin baten ondoren ibiltzeko luze horiek, Ulan Bator lehorreratu (Heroi gorria esan nahi du) erdialdean-goizean. Gehienak unattractive city, Ez itsusia bada, eta zikinkeria eta kaosa nonahi begiratuz. Hemendik ahalik eta azkarren, I, eta hegazkin bat hartu Olgii to, herriko Mongolia ipar-mendebaldean a, Genghis Khan inperioaren!\nOlgii eskura inon lortzean. hautsez herri bat da, urruntzen dena eta ezer buruz. Inoiz ez dut Kabulen izan, baina horrek denean igarotze burura etorri ziren kaleetan barrena ez duten utzi axolagabe lehen gauza izan zen.\nmurgildu gerran edozein hiriko merkatu beltzaren gainean dirudite.\nBidaia hasi Altai mendietara aurretik erosketak egiteko. dendetan ia museo bat dira, uan eccentricity badirudi dive gerran hiria edozein beltz merkatuan sartu. Azkenean lortu dugu nahi izan duguna ... sort, dela han pixka bat ikasten ezer konformatu.\nBaina gero ordu sarrerak, beren aireportuko ordu luze, ez genuen nahikoa, beste zazpi ordu geratu gara, Mongoliako estepako amaigabeak eta, noski, errepide unpaved arabera. Postrea merezi ditu bakarti iritsi aurretik, basati eta pristine Altai mendiak.\nEz dago, ezer ez erdian, hauts craved handiko elikagaia da\nGelditu bazkari bidean gara: mahai batzuk, dastatze-menu bat eta ezerezaren erdian jateko luxua. Ez dago, ezer ez erdian, hauts craved handiko elikagaia da. Zehatzak gogoan pintxoak, ordea,. Behin besterik jarraitu osoko sabeleko ditugun errepide horiek gure lehen kanpina iritsi arte magalean.\nCamp muntaiaren: karpa bikoitz eta jangela karpa egun luze eta nekagarri horretan afari bat eskaini. Hurrengo egunean, gosaldu ondoren, Gure ibilaldia hasiko dugu Monte Khuiten sektorea eta Malchin Peak, bertan igotzeko xedea dugu. Bost ordu igoera arina In base camp iritsi gara, Ibilbidea goxoa izan zen, zelai berdeak paseoan horiek izugarria glaziarrak mendien hurbiltzen ari ginen bitartean agertu magia balitz bezala, paisaia bat suntsituta gisa. kanpaleku bi glaziar erraldoia Patagonia horiek inbidia ezer izan ondoan dago.\nEz erabaki genuen jangela handi karpa muntatu eta abantaila hartu du dagoeneko arratsaldean muntatu yurt baten\ngameluak, Material hori guztia atzera eta aurrera espedizioan zehar egiteaz arduratzen dira, apur bat ohikoa baino denbora gehiago behar erabaki zuten, baina zaila da azalpen bat eskatu atzerapena leku batean denbora gabe. Edozein ezusteko latitude horietan atzerapenak eragin ditzake. Afaria ez erabaki genuen jangela handi karpa muntatu eta abantaila hartu du dagoeneko arratsaldean muntatu yurt baten. Hurrengo egunean to pasatxo Malchin Peak igo nahi genuen 4.000 metro.\nGoizean goiz igoera hasiko dugu, Lehenengo handia glaziar MORAINE azkar gona hasteko harri harrobi bat eskalada, hau da amaigabeak eta gogor urrats elurra iritsi besterik gailurrera aurretik aurretik. Ez da igoera ederra esaten da, baina batez ebaki arnasa ikusita edozein. Distantzia tontor ugari daude, glaziarrak eta bi tamaina itzela gure azpitik ... dira puntu bat ia Mongoliako mugan treading dugu, baina oso hurbil China ikusteko, Errusia eta Kazakhstan.\nda beste mundu bat sartu oinez bezalakoa da, itsaso izoztuak bat slipping bezala\npilaketa izan arren jaitsiera gehiago Gizon bihurtzen eta kanpaleku jan gelditu gara eta gainerakoak egun ahaztezin honen iritsi aurretik. Hurrengo egunean, nengoen programan koltxoi egun gisa Atxikitze egunean Malchin Peak txarra bazen, Alexander glaziarra gure kanpaleku ondoan barrena bidaia eder bat egiteko aritzen gara. magnitude honen glaziar baten gainean ibiltzea esperientzia paregabea da, da beste mundu bat sartu oinez bezalakoa da, itsaso izoztuak bat slipping bezala. a erraldoi honetan izotz masa ordu batzuk ondoren jaitsi ginen bekokian, Bere deseroso moraine behetik gora gure camp itzuli aurretik.\negun batzuk mendian geratu gara, bertan, gainera Shiveed mendi santua igo dugu 3.500 m eta bertatik ere ile-biltzeko aldiz gozatu dugu, gailurra barne desagertu genuen egun batzuk lehenago ... bakardadea absolutuetan paisaia ederrena gozatu eta noiz nahi kontura ginen berriro ibilgailu Errusiako horiek trabatuta gurekin egitea Olgii herrian Lawless to, Hegaldia atzera hartu Ulan Bator terrible. Edonork bidaia iruditzen zait amets bat oraindik inperio arraro bizi ziren eguzkiaren azpian. Elurra eta sua inperio An.\nBelén: inperioaren distira lodia\n«Cómo preparar un gran viaje», Itziar Marcotegui eta Paul Strubell\nTags: basamortuan, glaziarrak, Koratrek, Mongolia, Mendizaletasuna, mendi ibilbidea


Txinako dildo errealistak fabrikatzaileak eta hornitzaileak - Chisa taldea\nHasiera > Produktuak > Dildo errealistak\nChisa dildo errealistak fabrikatzen dituen profesional bat da. Baliteke dildo errealisten fabrikatzaile asko egotea, baina dildo errealistaren fabrikatzaile guztiak ez dira berdinak. Dildo errealistak fabrikatzeko gure esperientzia profesionala azken 10 urteotan hobetu da.\nTxinan egindako dildo errealistak Prezio baxuarekin eros daitezke Chisa-n. Txinako kalitate handiko produktuen fabrikatzaile eta fabrika profesionala da.\nHonako hau Dildo Errealistei buruzkoa da, Dildo Errealistak hobeto ulertzen laguntzea espero dut. Dildo Errealista gehiago ezagutu nahi badituzu, edo erlazionatutako beste klitora piztu, untxi-bibragailua, dildoakâ¦. eta beste produktu dildo errealistak gurekin harremanetan jar zaitezke.\nFlirtation Flesh dildo errealista\nNoï¼šFlirtation-Flesh CN-711702387 eredua\nProduktuaren tamaina: ¼š24*Ï†5,5 cm\nProduktuaren pisua ¼š0,213 kg\nEzaugarriak: bakterioen aurkakoa, benetakoa baino hobea\nAbiadura anitzeko bibrazioak, dentsitate bikoitza.\nPaketearen tamaina: 27 * 10,5 * 6 cm\nPaketatutako pisua: 0,290 kg\nBarra kodea: 759746023872\nProduktuaren kolorea: haragia\nNoï¼šFlirtation-Latin eredua CN-711702389\nBakterioen aurkakoa, benetakoa baino hobea,\nBarra kodea: 759746023896\nProduktuaren kolorea: latina\nNoï¼šGreedy Guy-Brown eredua CN-711703574\nProduktuaren tamaina: ¼š24*Ï†5.6cm\nProduktuaren pisua ¼ š 0,301 kg\nPaketearen tamaina: 28,3 x 11,8 cm\nPaketatutako pisua: 0,369 kg\nBarra kodea: 759746035745\nProduktuaren kolorea: marroia\nNoï¼šGreedy Guy-Flesh CN-711703577 eredua\nBarra kodea: 759746035776\nNoï¼šGreedy Guy-Latin eredua CN-711703579\nBarra kodea: 759746035790\nGure Dildo errealistak guztiak Txinan eginak dira. Chisa Group Txinako Dildo errealistak fabrikatzaile eta hornitzaile profesionaletako bat da. Gure fabrikako prezio merkearekin eros ditzakezu. Aldi berean, handizkako enpresa profesionala ere ezaguna gara. Gure marka guztiak ezagunak dira etxean eta atzerrian. Informazio gehiago lortzeko, jarri gurekin harremanetan orain.


Dantzak, dokumentalak eta nobela grafikoak osatzen dute Emakumeak proiektua eta helburua da El Salvadorreko emakumeek abortuagatik edo erditzen izaten dituzte arazoengandik jasotzen dituzten kartzela zigorrak mahaigaineratu eta kritikatzea. Myriam Perez Cazabon eta Jone Amezaga dantzariek gorpuzten duten koreografia taldean sortu dute. Hasieran, mahai gainean jarri zituzten egoerak haiengan sortzen zituen sentimenduak, hitzak, irudiak eta horiei buelta batzuk emanda sortu dute pieza. Ostiralean plazaratu du Tabakaleran NODE konpainiak Emakumeak dantza pieza.\n“Bi emakume eszenan, irmo eta ausartak. Bidaia inposatu eta bortxatu bat egitera behartuak, baina elkarrekin, askatasunean amaiera bat lortzen dute”. Alde batetik Salvadorreko hainbat emakumek jasaten duten zama erakusten dute eta bestetik horren aurrean egin duten borroka eta elkarri laguntzeko eraiki duten komunitatea. Abortu delitua egotzita espetxeratu dituzten emakumeak gogoratu eta omentzeko sortu dute proiektua.\nAntzezleak: Myriam Perez Cazabon, Jone Amezaga. Koreografia: Myriam Perez Cazabon. Musika originala: Aranzazu Calleja. Jantziak: Clara Virgili. Filmmaker: Jesus Lacorte. Zuzendaritza: Ion Estala. Emakumeak, NODE, 2020-07-17.\nBerritasunez betetako aurreskua kaleratu dute Karmen Egunean Markina-Xemeinen. Pandemia dela eta ikusleen eta dantzarien arteko segurtasun distantziak mantentzeko kalez kale dantzatu dute aurreskua eta dantzariek zapiak eta maskarak erabili dituzte. Egoera berezia aprobetxatu eta ikusita guztiz moldatu behar zutela dantza emakumeek aurreskuan parte hartzeko pausoa ere eman dute. Argazkiak: Amaiur Aristi. Aurreskua, Karmen, Markina-Xemein, 2020-07-16.\nNODE konpainiak pieza berria aurkeztuko du ostiral honetan, uztailaren 17an, 20:30ean Tabakalerako Kutxa Kultura Plazan. Myriam Perez Cazabon eta Jone Amezaga dantzariek dantzatuko dute taldean sortu duten 18 minutuko koreografia. LABO GO egitarauaren 23. edizioaren barruan aurkeztuko da lana. D...\nIruñea: San Fermin 2020 zinta-dantza\nUztailaren 14arekin, ez-sanferminak bukatu dira bart. Dena normal izan balitz, Dugunako dantzariek trokeo-dantzak dantzatu izanen lituzkete atzo eguerdian, Iruñeko udal plazan. Ezin izan dute ordea, eta beraz, uztailaren 7an egin bezala, bideoa sareratu dute, zinta-dantzarena hain zuzen, dantzarik falta izan ez zedin sanferminen zortziurrenaren egunean. Irudiak: Mikel eta Santi Legaristi. Edizioa: Mikel eta Iñaki Tristan. Zinta-dantza, San Fermin, Duguna, Iruñea, 2020-07-14.\n« Aurreko 10 elementuak Hurrengo 10 elementuak » 1 ... 3 4 5 6 7 8 9 ... 425\n« Aurreko 10 elementuak Hurrengo 10 elementuak » 1 ... 3 4 5 6 7 8 9 10